
ICHIMANYISYO 


Mwe winansi wanji ala chatala nkaninye munsi yitu yoo iya 
Winamwanga ukuwa na mabuku yitu ndivino imwiko yinji yawa, 
Wakawalika wawako awavule ngalelo kavwa wino angawasimpisya 
nuku wawomya mu mulimo nye woo awino kutawa, Mu ma 1950 
Arnold Chizi Simuchimba nu Lasford Mbuza Simukonda nga nu 
Wamfwila Noah Sichizya, awasambilizya wanji wano twalinji 
nawo ponga mu masukulu, twelezizye nkaninye kuno naswe tulele 
tuwe na mabuku yitu mu chinamwanga, Twalambilizizye wa 
Minsioni witu ku Mwenzo kuno watwavwilizye mukusandulula 
umulimonye woo. Itolelelo lyawo lyalinji alyakuti umulimonye 
woo awampiya mvule wuno sweswe tutanga tuchichite saku mwe- 
wenecho mwaya mwalanda nawakapanga wa mabuku awenecho. 
Choo chatuposile atunyoka atwikala nu mulimo wowo awulala, 


Pano nalinji ku Chalimbana mwakwe 1953 nelezizye ukuwa- 
lika akalibuku kakuti WANDETELELA’ wa Publications Bureau 
awazumilizya awati akazima awampa ni chilambu, Ngalelo ukuti 
pansizi nawo awati tutanga tupulinte akalibuku kaa amuno a Wina- 
mwanga wachepesya kutaliwa wakakala wavule. Akalibuku kako 
akasowela mu kwazimya, Mwakwe 1960 inyoka imbalika nakanji 
nye lelo nakonye akasowa kavwa awana wasukulu wapa Mwenzo 
awakiwa muno kazipisya Mwakwe 1975 napo nawalisile akali- 
buku nye kaa akakuti “IMIKALILE YA WINAMWANGA NI 
VIFUMO VYAWO”. Kaa akalibuku kilelo akakusandulula nu 
konjelezya vino vyasyazile nga nu kulembulula mukwelezya uku- 
londolola ichete-chete, Nsanzizye navinji vino vitalinjimo, 


Nkusalifya a winansi wonsi wano wanjavwizye mu mulimo 
nye woo uwakuvwambavwamba ivisinza wano walesile imbwa na 
maka yakuwalika vyonsi vino vili moo, Nkani-nkani nkusalifya 
Rev. Fergus Mcpherson wino walinji a Mulasi pa mpindi yino na- 
sambilizyanga pa Mwenzo pano we Manager of schools wane nga 
swinya awili wino wantwazizye mu chalichi pa winga wane mu 

1956. Pa mpindi yino walinji amusambilizya pa UNZA wanyo- 
chezile ku Mwenzo mukuyalolana na wasongo wonsi wano wast- 
wizite kuno wangamulandila 111414114110116 ivisinza muno insi voo 
yawezile kali namuno awantu wikalilanga, Waloline nu Donald 
Siwale, Yaphet Sinkala, Yaphet Mugara, Benjamin Kulinkundi 
Siyame, Wantula Mukoma ni Mfumu Wayitwika nga nu Kapele- 
mela umwenikaya pakwe Mwanga, Vyonsi vino wamusumulizile 
wakofile pakwe Tepu, 


Mwakwe 1967 pano nkusambilizya pa Chalimbana pa nsukulu 
yakwe wazya M fumu naiinji nulongo iwakusunkana swinya Hye nu 
Mcpherson pano wizanga mukupepesya pa College, Wizile anda- 
ndila muno wapitizile namuno a winansi wonsi walanzinie nawe, 
anjazima nama Tepu yano wawakopezile amazwi yawo alyakuti 
njivwichisye, A Winamwanga wavule wamanya ivivule ivya munsi 
nye yoo ngalelo kutawa wino wasakamala kuno 01180۱۷011۸4 alya- 
kuti awana wakunsongo nawo wangiza awasyala wakwivwa muno 
wayisi na wayisikulu wikalilanga kali pano woliwo watani wakwa- 
twe namuno insi yawezile, 


Wanji wano wanjavwizye mu mulimo nye woo wano ntanga 
mbiwilile we: Musa Siwota Simukonda nu London Nkonga Sika- 
pwiia nu Simuntala wino walinja nkombe ku Mfumu Kafwimbi nu 
Jackson Kafwatula“Sichilongo nga na wasongo wanji nye wano 
ntanga mpende nkumemo. Nkusalifya nu wunji Caleb Sikaundi 
wino nawe wanjavwizye nkani nye kuno nche akusowa weliwe nu 
mulimo nye woo ngali walazile nanti kuwombwa, 


Mwe winansi wanji nkusuwila kuno mwandi namwe muku- 
nde ukuwazya akalibuku kaa nukunena awana wano wakukula 


.nomba kuti wawazya nu kwelezya ukukonka vyonsi vino avizima 


vino watatakulu walondanga umwana wensi nusongo wensi aviko- 
nka mu mikalile mizima nu muchinzi wakusimichila mu wuntu 
witu uwa Wuleza. 


H.M.F. Sinkamba 
LUSAKA Jan, 1984 

1. ICHIFUMO CHA ٨۸ 


A Winamwanga awa munsi nye yoo iya Winamwanga wawa ni 
vilumo, Wino wee muchilumo chakwe pa chiwanza chakwe apa- 
ponye nawano waa mu vifumo vyawo mu viwanza vyawo nawo 
apaponye, 

A Winamwanga wakutanji wafumile iwa Kambazwa-Kapela 
kunsi ya Nkonde, wanji nawo awati kalinye kali kutalinji umwiko 
nyo woo uwa chinamwanga wantu nye waa wano wikalą munsi 
nye yoo walumilizile ku VMfipa?na nji wafumile kí 
nga wanji nawo wafumilizile 
Simwanza nawa Sichalwe nawa Simukanga weni wakati awali wi- 
nansi wenecho napano Musyani ni myiko yinji yizanga munsi weni 
wazanilwe munsinye yoo. Lelo wa Simutowe, wa Simwinga, wa 
Sichula, wa Sinyangwe nawa Simfukwe weni wafumilizile ku Ma- 
mbwe. Wa Simukonda, wa Silwimba nawa Siwale nawo ichifumo 
chawo aku Nyika, Wa Sinkamba, wa Sichivula nawa Simumba 
ichifumo chawo aku Luwemba. 1 wumba lyakwe wa Sinkonde, 
wa Simbeye, wa Silungwe nawa Simwambi (Mugara) nawo wa- 
1111111 11211 kunsi ya Nkonde. 


jnsi ya Winamwanga ankulu nkani nye: Kapela ansi ya Nyi- 
ka kwe Mupemba, Vwawa ni Mbalizi. Kwisika ansi ya Luwemba 
mbalama zyakwe Chozi, Chambezi ni Chunga. Kambazwa kwe 
Kamani ansi ya Mambwe ni Mfipa mbalama zyakwe Mukalizi nu 
Nyinaluzi. Kambazwa ndilo ansi ya Nkonde ku Karonga kwe 
Nachitipa, Mweni-Wisi, Mweni-Chifungwe nu Wuyombe. 

Kalinye kali mukwizuka ivifumo vyawo, Watatakulu wayilu- 
mbululanga munzila ndekane-ndekane ndivino pano wakulosya 
wakulumbulula umuntu kuno wafumile navino walinji, napa mpi- 
ndi ya mutomolo pano ivintu vyacha ngapano wasuta ipala awantu 
awazevya pakufika ku masika naku mwaka wupya. Wanji nawo 
wayilumbululanga pa kuwomba, pa kulima pamwi pa ntemele 
pano umuntu akwezile kwe nachisolelwa utumiti tukupupuka 


konga-konga tukuyilapula pansi. Nanti amumilamuchile nye 
ungivwa nukwivwa vino wakuyilumbulula. Wamwi watanji, 
“Endita Karonga witu pamwi awati Weweta Sumbi wa Nkonde.” 


Watatakulu pano wiza wikala munsinye yoo wano waa pa 
mwiko wawo, pa chiwanza chawo, pa chifumo chawo apaponye. 
Nga wakikale wowo watalinji ni mfumu. Umweni chiwanza songo 
wachiwanza awili wino walolekanga ngati ayili mfumu yawo; lelo 
wisile umutende nanti musampania wumwi, wisile ichete nanti 
kupunzinkana. 


2. MUSYANI IMFUMU YA KUTALIKA 


Mu manda mu manda pano Musyani watungumuka wafumi- 
lila ku wu Wiza swinya a Muwiza nye nga wiza wafichilila mu 
Mwenzo. Nga akafichilile mu Mwenzo momo, pakutalika walinji 
kunzi yakaya ku Mulanga nga pansizi apali pano awaya mukaya 
mukasi ukuwa wisile lwa pambali yakaya kuno wazenzile nawa 
Wiza wawuye. 


Nga wakikale wowo mu Mwenzo momo walinji we Musyani 
ndivino namwe mu manyile uwu musyani, awukasula, Nga wata- 
lika wasula impasa ni nkundi nga wasula amasumo ni mivwi ni 
nkala ni vingolwa; ni nsambo watalika wapomba, Nga awantu 
wano walinji mukaya nye kako wakalole wowo awati, 'Ye,... 
umuntu wino wee namano, We Simwelengania'. Watalika nuku 
muchindika. Nga waka muchindike wowo umuchinzi wakula nu 
wufumu winjila, wawa a mfumu. Musyani atalinji nu mwiko ndi- 
vino uwu Siyame, Uwu Siyame a wawana wa mfumu. Lelo Mu- 
koma nanti we Kafwimbi wano wafuma kwe Musyani wasiwita wa- 
kuti Situnga pamwi Siyame awe weni wakawita wakuti, “Muwiza 
wiza chisi na mwiko”. 


Kalinye kali mu Winamwanga wakutanji mutalinji 60 
nanti ansima nye italinjipo. Awantu walyanga ivyalonde, iviwisi. 
Ukuwa pano Musyani watungumuka wiza wikala munsi nye yoo 
iya winamwanga walesile ivinjelengwe munsi, Walile pano wisile 
awalola wasenda akapandwa ka muti (Nachisiko)-nga asenda aka- 
muti katali nakanji (ulunza) atalika awasika. A wantu awamuwu- 
nganila awati walole chino akuchita, Mu mpindi mu pindi awa- 
lola ichusi chatalika ukufutumuka nga pansizi awalola ichusi cha- 
vulisya. Musyani atola inswaswa zyisote awika penepo umulilo 
awutumuka nisote alilemela alitalika ukupya. Awasenda inkuni 
awapemba ichilinkwa, awikala awakota. Choo achizungunula 
awantu nkaninye, Akula wino wee pano ayisile akatuka aya alema 
piziko, ndiwapya ascka nkaninye. Awe awantu awakunda kutalu- 
vile. Pano Musyani waleta umulilo munsi awamwita nizina awati 

we “Chika-na-Mulilo”. 


Wakutanji pano Musyani wizanga munsi wafumile watenjela 
inyele inkulu nkaninye. Nga munyele nye momo mu chisyombo 
amuli muro wafisizile amalezi ni nkumba ni vimbeyu vyonsi ivi- 
limwa, Pano aminjililo yiza, asenda apukusa mu mutwe wakwe 
amalezi yayo ayapona. Pano wayasenda awatanda mu vyalo. 
Pano yamela, yacha, wasinza, awatola awazwa insima awapa awa- 
ntu wamukaya nye kako awalya. Pakulola kuno Musyani waleta 
umulilo ni nsima munsi a winansi wano walinji munsi nye yoyo 
awati, “Ye,... umuntu wino wee namano, We Simwelengania”” 
Awamusenda awati kawe a mfumu yitu alyakuti angatulanjizya 
amano nayanji. Achaleka awamusenda awamutema uwene, awa 
a mfumu yawo iya kutalika mu Winamwanga. 

3. AWIWA NA WINAMWANGA 


Kafwimbi nu Mukoma awana kwakwe Musyani. Pano Mu- 
syani wizanga mu winamwanga wafumile wapapa Muchinga. Pano 
wiza wikala munsi nye yoo apapa Muwemba. Pano Musyani wa- 
zyama wafwa awati chingatenga Muchinga wesongo kwakwe Mu- 
wemba atanga awili wino angatola amasumo yaa apyane pa wu- 
fumu woo amuno awakunzi, wakwasilwe pano Musyani atani 
akwele pa wufumu woo, wusi awakwe. Achaleka awatola Muwe- 
mba awili wino awalasika pa wufumu asenda amasumo yakwe yisi 
awa a mfumu ya chitiwili mu Winamwanga, Awati amuno wino 
nye wee wiza wakwatilwa munsi nye yoo ni ngoma nu tupundu 
vyamulilila awili Musole mwenecho wino uwufumu wuyine awa- 
kwe nanti ku vwilika. 


Pano Muwemba wawa a mfumu a winamwanga wano waku- 
nzile Muchinga awafulwa awatalika ukufunkula nuku sonjeleche- 
zya Muchinga wakuti, We, . . , wuzye umuzuna wako awili wino 
angakuteka wewe wuli wesongo wakwe? Awe choo chitazifile 
nanti katichi-tichi. Chalinji ichete pano mwensi mwalinji ponga 
nuso. Ngalelo pano So wafwa, wanga wati fwandi wewenye we- 
songo awemu no sunga amasumo yakwe So ninsi yakwenye. We,.. 
fuma nawe yanga kunji twandi tukukonke nawe ukawe we mfumu 
yitu. Muchinga weliwe nawe amano ayiza mu mutwe wakwe ata- 
lika ukwelangania ivyakuchita. 


Walanga wisile wowo Muchinga achilanga chawa ku nsinge 
nga ku wanda wa Mulaza, I mfumu Muwemba inena awantu 
wakwe ukulawila ku Mulaza mukuwomba, Pakupita atola ipala 
asya watulila umukulu wakwe e Muchinga ati nawe syala ukupuzila 
paa ukufumya uwukata mukaya ni nkombe zyako. Muwemba 
weyo nawantu wakwe awawaya ku Mulaza, mukuwomba. Pano 
wali ku mulaza koko, akoko, awalanga wakulima mbali waku- 
mwa, Nga mu mpindi — mu — mpindi awiwuchila ingoma zyali- 
lila mu mbalama zyakwe Nakonde. Muwemba weyo amyalala tu- 
kwai! Awuzya awantu wakwe ati, Mwe, . Umusole wachilikwa 
ku Chinamwene nga kwawa chani, tuyani tukamutule. Awantu 
awamunena awati wuzye fwandi utamanya amano ya mukulu i 
wako? Ala, . . . yivwa kuno koo, Muchinga wiwa ingoma wa- 
r senda na wanachi na wana na wonsi wonsi awa kumusolo waka- 
sika, wonsi wamukonka. 


Muwemba weyo amyalala tukwa! Nga avwanga ati wuzye 
fwandi avili vino umukulu wane wachita? Wanga fwandi andindi- 
lile amuno choo chino wachita chisi mwisundo. Nanga insende 
ichifulo chimwi imupe, nanti ansinye yoyoo mbalama zyozyoo 
mwe Nakonde nanga imupe inti, Mukulu wane nanti nakulasa pa 
chifulo choo, insi yoo nakupa. Lelo pano wayilemela ku kulonda 
kwakwe, wasonjelechezwa na winamwanga, wachita ku maka ya- 
kwe, awe wawifya chitawa mwisundo, amwiwa. 


د امد با مه په 


Pano Muchinga walamba Nakonde mumbalama awaya pi 
tongwa pa Wimba. Nga Muwemba nawe asyala akatuka amu- 
konka nu kwimilila pa chituntu ati, “Muchinga chino wachita 
chisi cholicho. Kusikwezya nawanda uyize ulambe uluzi nye loo 
mbalama zyoo awe nakuwinda. Nalasa pa vintu vyonsi nye nanga 
vyonsinye vino ukulonda nkuchitile muno ukulondela; nkupe nu ! 
muchinzi wuzima inti walinji we mukulu wane nomba wawa we ٠ 
mwanane, lelo nkuchindichilile mu mano mazima. Nomba vino 


wasonjelechezwa na winamwanga, Ole, . . . nawe yikalanga wowo 
nye wawa we 5٢ 


WA aa 


Muchinga wevo nawe pakwivwa amazwi ya ۱111171113 wakwe 
ati, “ukwiwa kweni nakana lelo apakuti ntekwe na wewe muzuna 
wane cheni awe achintachitwa; Achaleka fwandi nani insi nye yoo 
mbalama zyoo yawa ansi yane. Lelo chingatenga chiwe woo swe 
waliwonga awak we yisi wenga.” (Achili chino insi yakwe Muchi- 
nga wino Kanonzi we Kafwimbi yawela ansi ya ‘Wiwa’.) Paa apali 
pano u “WIWA' wafumilizile. 


4. KACHINGA WI LONDA 


Pano Muwemba wazyama Kachinga umwanakwe atema awili 
wino awa a mfumu ya chititatu mu Winamwanga. Kachinga nye 
wee walinji amuntu mukazawane uwamaka mavule wino umuntu 
wensi watinanga. Wayisuwizile ku maka makulu yano walinji nayo 
swinya walinji amuntu wisumo wino wamanyile imilwile ya nko- 
ndo muno yawela. Pano Muwemba wazyama awamunsi awati 
wino nye wee Kachinga awili wino wayanana ukupyana pa wu- 
fumu woo uwakwe yisi amuno weni alitupokolola kwisumo lya 
makandi nu kuchinjilila insi. Achaleka awasenda Kachinga awili 
wino awa mulasika pa wufumu wakwe yisi Muwemba, awa a 
mfumu. 


Mu manda yakwe Kachinga amuwa ukuyilizyania nkani nye. 
Pano Kachinga wawa a mfumu awa nisundo kalale nkani nye. Ata- 
lika ukuputula awantu amakasa nu kutonkola awantu arninso pa 
tumilandu twavye-twavye, utwawuwelewele nye, atalika nu kutu- 
nga awantu pa mapilu; ndi watunga umuntu ipilu pa ntungu aliza 
alipulunkana pakwe tomp we. Pakulola woo awinansi wonsi awa 
nyenyentwa nkani nye awatalika nukuvwamba inzila yino wanga- 
pusuchila mwenemo ni ya kufumizya i mfumu yoo inkalale pa 
wufumu. Mu mikalile nye yoo iyakwe Kachinga na mumichitile 
yakwe awantu awasuka awazana inzila ya kupusuchila mwenemo. 
Awawipa i mfumu awati, mfumu, pa mwamba papoo pa mwamba 
Wilonda pawa ichiziwa chaminzi yisusu. A minzi yasengana wa 
mukaka yano yalingine ukumwa i mfumu nchindame ndivino we- 

we. Tukulonda wewe uchinte usamile pa mwamba papela amuno 
uliwa namaka na mano yakulwisizya awalwani. Pano umulwani 
atani afike pano uli wenji ulanga umuweni kali alyakuti ungazana | 
inzila yino ungapusuchila mwenemo nu kuchinjilila insi yako, 


Kachinga weyo asi amukani achinta, asamila napa mwamba, 
Aminzi yeni ayaa wayazana nga ukuti akikale wowo umu Wemba | 
wasowa nakuno wafuma, Asenda Kachinga weyo amuma amupu- 
tula nu mutwe. Pa kulola woo a winamwanga awasechela kutalu- 
vile nga apali pano imyezo yawo ifuta nga iyikala munda. Achili 
chino wakutanji, “Kachinga chisi — na — mutwe.” Mukulilizika 
kwawo a Winamwanga wafuzilwe nu wutesi wakwe Kachinga achili 
chino walalisile umu lwani, awamu fisa pa mwamba papela nga awa- 
wipa i mfumu yawo alyakuti awalwani wankondo wakayikome. 


| 

Pano Kachinga wafwa, wamukoma ku walwani awatola 

umwanakwe e Mwengu awili wino awapyanika pakwe yisi, Mu | 
manda nye yayo ayakwe Mwengu kwalinji umutende wutupu， 
Awantu awasechela nkani nye pa kwikala ichete nanti kupunzi- 
nkana mwalwe-mwalwe, Ukuwa pano Mwengu wazyama akutema 
umwanakwe e Longa. Pano Longa nawe wapyana pa wufumu 
nawe akatusya isumo nawa Wungu. Umweni-Wungu zuwa-zuwa 
achimba. Pa kulanjizya kuno atalondanga inkondo ni mpokoto 
asenda umwanakwe apomela Longa ati achawila， Longa weyo 

nawe asi amukani asenda mwana-mwene weyo 312001161613, atwala. 

5. MALINGA NU CHAMBO 


Malinga nu Chambo walinji awa mwana Longa. Pano Longa 
wazyama Malinga nu Chambo awalwila uwufumu wakwe yisi. 
Tukwivwa kuno Malinga awili wino asenda amasumo yakwe yisi 
weliwe awino apyana pa wufumu. Pano Malinga wakota anena 
umuzuna wakwe Chambo ati wewenye sunga insi yoo nawantu 
wane wonsi. Ukuwa Chambo nawe akana ati pano uchili we mumi 
ntanga anemuno ngatola amasyo yako, Pakulola kuno chawa woo 
Mpazi mwana Malinga apokolola yisi uwufumu ku maka. Pano 
Mpazi wawinga yisi pa wufumu, yisi asamala aya akululumba. Ma- 
linga aya azana inkazi yakwe e Nachisitu，Uwulanda awumulema 
nkani nye anena indume yakwe ati, We, utachilulumbe nu kuchu- 
zya umwezo wako nukuluwa-luwa mwalwe-mwalwe, uwaya insi 
ntapela Yikala nani umwanako walawasuka 3/0٧60, 93 
nukuyipa umukosi. Ala pano Mpazi umwanakwe wivwa ukulili- 
zika kwakwe yisi nanti kusakamala lelo avwanga ati, “Nene ne 
Simusamya-Mpundu nkasamya ni ziwelezile,” Mpazi weliwe ata- 
landalizile ukuwa uwufumu wakwe wasilizile paponye. Pano Ma- 


linga wafwa Chambo umunyina awili wino asenda ichifulo chamu- 


kulu wakwe awa a mfumu weliwe, Mu manda yakwe Chambo 
namo kwalinji umutende wutupu. Awantu wisile ichete nanti ku- 
puzinkana, | l 


Pano Chambo wafwa ku mambombo awatola Moto mwana 
Malinga awili wino awapyanika. Pano Moto nawe wazyama, aku- 
tema Mengo. Pano Mengo wafwa akutema Samba. Mu manda ya- 
yonye napo akuwa umutende wutupu munsi. Ukuti pa nsizi Mu- 
chinga wachitiwili apyana pakwe Samba. Pano wapyana awantu 
awatalika ukukwinuluka amuno Muchinga atakonsile amasundo 
yansi.; wachitilanga ivintu muno akulondela. Pano awantu wamu- 
pata, tukwivwa kuno pa nsizi awamuwinga napa wufumu nye nga 
awita Mengo mwana Moto awili wino awa a mfumu. 


۰ 

تسس سا 


Chisanga mwana Mengo nawe atola 04 yakwe yisi 
pano Mengo wazyama. Pano Chisanga nawe wazyama awasenda 
Musanya umwanakwe awino nawe apyana yisi. Uwanda wuno 
Musanya wapyanile, alwala induwi nuku fwa afwanga uwanda 
nye, achaleka awatola Nsama mwana Samba awili wino apyana. 
Mu manda nye yayo akuwa isumo kalambane nawa Mambwe. 
Walwile ukulingana na manda yasano wakalwa vye nga ukuti 
mu wanda wachiti mutanda awa Mambwe wawo awachimba. 


6. TAMBIKA NU SIMAWE 


Tambika nu Simawe walinji awa ng'anda yonga. Pampindi 
yino wakwasilwe yisi Chapanga atalondanga Mangwe wakwe wu- 
mwi ukumukwatila umwana-monsi. Walanga umwana-monsi 
wensi wino wakwatwa awamusenda awamukoma pamwi awaya 
awamusumba ukulukuwa. Chino Chapanga wakomelanga awana 
wachonsi akatina muno watinanga ukukatuchilwa na wanakwe. 
Amuno walile pano wakula, wakota awana wakwe awachonsi 
awamukatuchila awa muwinga pa wufumu aya akululumba, Acha- 
leka pano wanyosizwe na winansi pa wufumu asambilila isambili- 
zyo ati awana wachonsi ankomi, awakuchenjela nawo. Choo achili 
chino chalinji mwakwe weliwe nukukana londa awana wachonsi 
pa musolo wakwe. 


Pano Tambika nu Simawe wakwasilwe wayile awafiswa kuno 
ژ‎ mfumu itamanyile mpaka awana wawo awasuka awakula. Pano 
Chapanga wakota awalonda impyani. Ala wizuka kuno wakomile 
awana wachonsi wonsi wano wanga wize wamupyane, asakamala. 
nkaninye. Ukuwa Mwembe inkazi yakwe imusumulila ilango na 
mano yano wawomyvizye nu Mangwe pa kupususya awana wawili, 
Tambika nu Simawe, 

Awana nye waa wawili wayile awatiswa kwe yisikulu Ntaso- 
mbwa awasuka awakula awawa mwizika lya chonsi. Mwembe. 
inkazi yakwe Chapanga i mfumu imunena iti vyoo avili vino nachi- 
sile amu no namanyile kuno ku nkolelo ulilonda impyani. Acha- 
leka ndukulonda awalumendo waa wize leka fwandi ntume ama- 
zwi kwakwe Sovyala Ntasombwa awana waa wize alyakuti ungiza 
usende wenga pakwe wowili wumwi awe a mpyani yako. 


Molimo Chapanga weyo asechela kutaluvile kwi lango na 
mano yano inkazi yakwe nu Mangwe wawomvizye pa kupususya 
awana wawoo wowili. Atuma kwakwe yisivyala Ntasombwa mu- 
kuti alete awana wawo kwakwe yisi. Walile pano awana wawo 
waletwa nu yisikulu Ntasombwa, Chapanga weliwe asalifya yisi- 
vyala ponga ninkazi yakwe nga nu Mangwe nye pa kumuletela 
impyani zyakwe zyoo, 


7. INKONDO ZYA MU WINAMWANGA 


Pano Chapanga wazyama awatola Tambika songo pakwe Si- 
mawe awili wino apyana pakwe yisi. Tukwivwa kuno mu manda 
nye yayo akuloleka inkondo ya wa Ngoni swinya kutalinji umu- 
tende wuzima na wumwi. Walile awa Ngoni wapotwa uku chi- 
mvya a winamwanga awasamala awanyochela ku mwawo kuno 
wafumile. Pano inkondo yalala Tambika nawe afwa nga achaleka 
awatola Simawe umuzuna wakwe awili wino awapa uwufumu wa 
mukulu wakwe. 

Pano Simawe wakota umwana wakwe a mukatuchila alonda 
ukumuwinga pa wufumu. Pano Simawe wamanya imichitile ya 
mwanakwe atuma wamusika wakwe ati yanji kamutonkolani a 
minso mupokolole ni ng'ombe zyonsi na wantu wakwe nye wano 
wakumutumpika, wakumutunka. Wamusika wa mfumu Simawe 
awaya awachitila ndimuno i mfumu ya wanenezile nye. Awasenda 
umwana nye weyo awa mutonkola a minso nukupokolola vyonsi 
vino walinji navyo, awonona. Nga ukuti mu manda nye yayo aya- 
kwe Simawe akuwa umutende nanti mpokoto. 

Walile pano Simawe wafwa, Chisanga mwana Tambika apya- 
na awa Weliwe a mfumu. Mu manda nye yayo akupona ichinku- 
mbili munsi yonsi iya winamwanga. Pano awa Nyika nawa Loanja 
wivwa kuno mu winamwanga mwapona ichinkumbili na wantu 
wakuchula nu kufwa umulaka, a winjila munsi ya winamwanga 
nu kukoma awantu wavule, awasenda ni nsawo zyawo ni vitekwa 
nye ponga. Chalile pano ichinkumbili chasila munsi, Chisanga i 
mfumu ya winamwanga, nayo isenda ivita vyakwe iyinjila mu Nyi- 
ka. Pa kulandula nayo ikoma awa Nyika awavule nkani nye nu- 
kuya nyosya ivitekwa vyawo vino awa Nyika wizile awasenda mu 
winamwanga. I mfumu ya winamwanga isya yaputula umuntu 
wenga amakasa, imutonkola na minso lelo nanti apakuti imukome, 
ayiti. “Kalongole mwanakwe Simbwa.” 


Walile pano awa Ngoni wakuya mukulwa nawa Wemba, awa- 
sunkania umuntu wino | mfumu ya winamwanga yasile ya to- 
nkola a minso nuku muputula amakasa, Umuntu nye wee anena 
awa Ngoni ati, 'Watatakulu wuzye mutanga mukunde ndi namula- 
nzya | mfumu yino yateka ingombe mvule nkani nye alyakuti 
ndi mwayichimvya mungapokolola ni ng'ombe zyakwe nye.’ 
| mfumu yoliyo lelo ayikalale nye swinya ayili yino intonkozile a 
minso nuku mputula na makasa nye. 


Awala awa Ngoni wivwa amazwi nye yaa awanyoka kuno 
wayanga mukulwa nawa Wemba awatalika inkondo na wina- 
mwanga, Awa Ngoni walinji awakazawane, wakalwisya wa nko- 
ndo wamanyile imilwile muno yawela. Mukulwa kwawo a wina- 
mwanga amaka ayachepa. Awala awantu wasamalila ku mfumu 
awati, mfumu twafwa leka tusamalile ku musitu akuli kuno tuka- 
zenge ilinga nga tupusuke. I mfumu yoyo isi ankani izumila nga 
ukuti pano inkazi ya mfumu yivwa woo, imunena iti nga chalinji 
nakwi kuno i mfumu ikusyanga isano nakaya kakwe na wantu 
wakwe? 1 mfumu yazipila ukusipa pa kuchinjilila insi na wantu 
wakwe; Ndi a mfwa ikwiza leka fwandi iyize ikuzanile pisano lya- 
ko nye, yikalanga utakwivwila waa Wakuwe. 

l ME Şi 
Sichalwe Umwen' Mtemi pano walola kuno isumo lya kala- 
mbana alambilizya i mfumu Chisanga ati, Mfumu, utachivwe 
amano ya chanachi awalwani waliyiza wakukome wapoke na kaya- 
nye kaa ninsi yakonye， lnkazi yako yoo ikukutumpika awowo 
italiyiza ikutule. Sichalwe weliwe alaya i mfumu ati, mfumu ndi 
wazumila ukuchinta mukayanye kaa ndi kupa inkazi zyane ziwili 
utwale, I mfumu pakwivwa wowo ikana iyuma nu musili pansi 
iti kanjize mfwilange monye moo mukaya kane ni nkazi zya- 

konye kaziwange. 


Kutapisile impindi nawa Ngoni awati twatunka nu kwinjila 
mukaya kako kano watanji Nkaka. Awalwa, awalwa mwe!! awa- 
lwa nkani nye. Pa kutalika wonsi walinji na maka nga ukuti pano 
a winamwanga watonta, awatalika ukusamala. Nga i mfumu pa 
kulola kuno awantu wakwe watonta, isenda ivyanzo vyisumo, 
uwulapwa ni sumo ni mivwi nayo italika ukulwa nawa Ngoni. 
Mukuti ipitile koo awalwani awa yiliwilizya napakuti inga fyonto- 
mochela apasowa. Tukwivwa kuno awayilasa isumo ipona na pa- 
ponye ifwa nu kufwa. Awasenda inkazi yakwe Ngawo wino wa- 
lesizye indume yakwe ukusamalila ku musitu, nayonye awayiko- 
ma. Awantu wonsi mukaya awasata, awasamala na mukaya amuti 
na mya!! 


8. MPANJI NA WA WUNGU 


Walile pano Chisanga wafwa mu nkondo Mpanji munyina 
Tambika awili wino apyana pa wufumu. Mu malanzi yakwe Mpa- 
nji nawenye walinji na matamyo mavule aya nkondo nawa. Ngoni. 
Nkani-nkani chino awa Ngoni walondanga ku winamwanga aku- 
poka ing'ombe zino watesile, Pa kuchinjilila ivikwato vyawo acha- 
leka kwawanga isumo nu kulwa chiwiwi-chiwiwi (Pe-pe-pe). Kwa- 
lile ukulwa kwasila Mpanji atuma ku Mwen' Wungu ati ndi wiza 
wivwa kuno mfwile uyize-uyize zuwa-zuwa mu kundosya. Nkulo- 
nda uyize ukome awantu nye waa awantu wane amuno lino awali 
wano wamvina. 

Pano Mpanji wafwa Kachinga-Chikanamulilo, mwana Simawe 
awa a mfumu. Pano Chilanga wino walinji a Mwen’ Wungu wivwa 
kuno Mpanji afwile, akatuka, ayinjila nivita vyakwe mu winamwa- 
nga aya afichilila mukaya kano watanji “ITENTEMY A” nu ku- 
koma awantu wavule awa mukaya nye kako. Walile pano 57 
Wungu wanyochela ku Musumba wakwe awamunena awati mfumu 
mukaya kakoo muli awanachi wazima nkaninye wano wayine kuti 
wangawa awa Mangwe wako. Tuma ku mfumu ya winamwanga 
uleke akutumile wamwi uyize utwale, Uleke akutumile wawili 
awazima watupu wano twasile twalola uyize uwatwale. I mfumu 
yoliyo nayo isi ankani ichitila ndi muno wayinenezile nye ituma 
wa MwanaMwene wawili. Pakwe waa wumwi walinji we Mwaka, 
uwayiswepela wenga mpe. . . Ukuwa Umweni Wungu asonjeleche- 
zwa na wantu wakwe, awamunena awati I mfumu ya winamwanga 
itakutumizile umwana-mwene weliwe wino twatakanga, kana. Ya- 
lile pano amazwi yaa yafika ku mfumu ya winamwanga iwa na 
malanda nkani nye lelo isenda umwanachi winji itumila Chilanga 
umweni Wungu. Nawe asi amukani apochelela umwanachi weyo 
atwala nga ni nkondo isila nu mutende awuwa pakasi kawo. 


9. CHIKANAMULILO NAWA WUNGU 


Mu manda yakwe Kachinga — Chikanamulilo namonye mwa- 
linji amatamyo nawa Wungu. Awa Wemba nawo awati twatunka; 
nawonye walondanga ingombe zya winamwanga. Walile pano Ka- 
chinga — Chikanamulilo wasamila pa Muzamanzi, wachinta, wa- 
fuma pi Lenga mulandu wa muzuku-zuku nawa Wungu, nawe 
akatusya ivita vyakwe mukulwisya awa Wemba. Mu nkondo 6 
yoyo nawe akoma awa Wemba awavule nga akoma nawana wa 
mfumu wa wili Lombe nu Pulwila. Pa kulola kuno wafwa umu- 
laka, awa Wemba woliwo awalupuka, awasamalta awati, ‘Yabe, 
yabe, twafwa twaloba.” 

Walile pano Umweni — Wungu wivwa kuno Chikanamulilo 
wawinjila awa Wemba ku mwawo atina pakwivwa amaka nu lu- 
lumbi lwakwe Chikanamulilo. i mfumu ya winamwanga. Acha- 
leka tukwivwa kuno Umweni-Wungu atuma ivilambu kwakwe 
Chikanamulilo ati kuwe umutende nanti mpokoto pakasi kawo. 
Ivilambu vyalinji Isumo, inkundi ni nsonzo. Pano intumi yafisya 
ivilambu vyovyo inena i mfumu Chikanamulilo iti Umweni — Wu- 
ngu akuti wensi wino wiza wati akulwisye ivyanzo vyoo uyize uvi- 
womvye: Inkundi achimanyilo chakuti kutiza swinya kuwe 
ichinkumbili munsi yako; Isumo nalyo alya kuyilemya nuku yi- 
chinjilila ku vilwani vyako vyonsi vino vingati vikuchise. Insonzo 
nayo amulinda wako uliwakonteka nayo pang ako amaa ya 
sila uliwasintilila nayo katichi-katichi. : 


Pano Chikanamulilo wapochelela ivilambu oo nawe ala- 
yizya intumi ati mukanene Umweni-Wungu muti nasalifya pa vya- 
wila vyoo vyonsi ngalelo Chikanamulilo akulonda ukome umuntu 
wizina lyakwe “MUKANDANGE' swinya akulonda ukumanya 
izina lya ntumi yino yizile ikuwipa uwufi iti Chikanamulilo wa- 
kana uku kutumila umwanachi wino walondanga nga akutumila 
winji. Akulonda weyonye uyize umutume koo ayize akamusinile, 
asokolole na wakalola wano wivwile pano ne Chikanamulilo nku- 
kana. Chikanamulilo nawe atuma ilino lya Nzovu kwe Chilanga 
umweni-Wungu ati nawe choo achilambu EE chaluku- 
ndo pakasi kitu, so u SE 


10. UMWENI MUSANGANO 


Kachinga-Chikanamulilo walinji we mwana Mpanji. Wino nye 
wee awili wino walinji a Mweni-Nzwalo. Mu manda yayonye aya- 
kwe Mweni-Nzwalo د‎ Wazungu nawo watezile wiza munsi ya wina- 
mwanga, Walile pano Mwen'Nzwa. azyama mu mwaka wakwe 
1914 apali pano awatola U SEM ano e Mukoma awino 
awa a mfumu. Pano wakwlla_pa سو‎ nizina ati ne 'Chi- 
pansya' Makandi, Muko (Chitiwili);/ Chipansya weliwe wi- 
sile imyaka mivule pa wus wakwe. alelo ukuti mu Mupu- 
ndu wakwe 1942 nawe afwa. ل‎ no Chipansya wazyama 
akuwa intazi zya kusonta impyani yakwe, achaleka a winamwanga 
awatola Alinani awili wino awamutema uwene awa we Mukoma II 
(Wachititatu). Pano Alinani wakwela pa wufumu nawe ayita izina 
ati ne ‘Ntawandulwa.’ Weni atikalisizye pa wusano wakwe amuno 
mu Mukuwe wakwe 1951 ati nu kufwa. Weni wayile afwila mu 
chipatala chaku Mwenzo munsi ya mfumukazi Wayitwika. A wi- 
namwanga wonsi walinji ni chililizi chikulu amuno yalinji a mfumu 
nzima. Achaleka awasenda ichitumbi chakwe awawezezya ku Mu- 
sumba wakwe Kunsi-Nkulu ku Mukonde akuno awaya awasengula 
ukulingana na masundo yansi aya kuzichila wazya mfumu, 


Walile Ntawandulwa. wafwa swinya nye akuwa intazi pakuza- 
na wino angasunga insi ichete ukulingana ni milondele ya wantu. 
Achaleka tukwivwa kuno Sopelela nawe atalika awachita ichipa- 
lakata ati weliwe nye alele apyane pa Wumukoma. Nga nawo a 
winamwanga awakana nkani nye awasuka awalema Efulemu 
munyina Ntawandulwa awili wino awateka pawu Mukoma, awa a 
mfumu weliwe. Nawe pano wakwela pa wusano wawa a mfumu 
ati nani ne “Ntasimulwa' Mukoma IV (Wachitini). 


` Mu manda yakwe Mukoma I (Wakutalika) kwalolesile inko- 
ndo yawa Ngelezi (British) nawa Maliwongo (Germans), Awa Nge- 
lezi walinji munsi ya Northern Rhodesia (Zambia) nawo wa Mali- 
wongo walinji munsi ya Tanganyika (Tanzania) munsi yakwe Mu- 
koma. Walile pano Mukoma walola kuno insi yakwe yikalilwa na 
wantu wamyiko yiwili awa ni ntwitwi zya kulasika uwakwe wu- 
mwi uwakuti awino angamusunjila insi yambalama zyozyoo mu 
Zambia {Northern Rhodesia), Welenginie kuno ndi nawika 
umonsi uwachipya chane pa wufumu nche ku nkolelo angiza nawe 
ankatuchile ninsi nye apoke iwe ayakwe， 


Insi ya Winamwanga yalinji ankulu nu Mukoma awili wino 
walinji a mweninsi yonsi, Kapela ya Mukonde mumpaka walinji 


- ansi ya Nyika mu Tanzania (Tanganyika), Kambazwa kwe Kamani 


mumpaka walinji ansi ya Mambwe kwe Mukalizi nu Nyinaluzi ni 
Mfipa; nako Kasika ansi ya Luwemba mumbalama zyakwe Cha- 
mbezi, Chozi nu Kalungu. Nga nako kwe Kambazwa ndilo mu- 
mpaka ansi ya Nsenga, Uwulambya, Uwutambo ninsi ya Karonga 
kwe Nachitipa ku Malawi (Nyasaland), 


Tukwivwa kuno insi yonsi mu manda ya nkondo yawa Nge- 
lezi nawa Maliwongo ya yingine nkani nye ku myiko yoo yi wili 
iya wazungu. Tukwivwa kuno awa Ngelezi awaya ku mfumu-kazi 
Wayitwika nu kufima indalama awati tukasi tukuchinjilile ku wa- 
lwani wa Maliwongo, I mfumu-kazi Wayitwika ikana nkani nye 
iti walila wa Maliwongo wivwa kuno mpochelezile ivyuma vinu 
wataliza wandeke. Lekani fwandi ntume amazwi kwakwe Muko- 
ma muwuzye ndi nawe angazumila, Pampindi nye yoyo nawo wa 
Maliwongo awatitimichizya I mfumu Mukoma awati lambilizya 
I mfumu-kazi Wayitwika nayonye tuyichinjilile. 


Tukwivwa kuno mumpindinye yoyo awa Ngelezi (British) 
awasunkania wa Maliwongo (Germans) pi Komba awatalika nuku- 
lwa. Pakulola kuno wa Maliwongo wafwa wawili awasamala. 
(Amuno mumpindinye yoyo awazungu wawomvyanga awantu 
watifi awali wano wakuwalwisizya inkondo. Awantu watifi awali 
wano wakolelanga ku nkolelo ya nkondo wakulwisya awalwani 
pano weni awazungu wasyalichizile ku nsizi kuno kusi intazi zi- 
mwi. Achaleka ndi awazungu wafwa wawili lino awantu watifi 
weni we moli, amintapendwa). Achaleka walile wa Maliwongo wa- 
lola kuno wafwa wawili, awasamala. Nga wakasamale wowo weni 
awelengania awati nche wumwi uwakwe Mukoma awili wino wa- 
yile watukutilila kuwa Ngelezi waleka wasalapuka. A wucha wa 
Maliwongo woliwo awita I mfumu Mukoma na wantu wakwe 
awati wakalole vino wano walemilwe mu vingololo wandi wakachi- 
twe. Walile pano Mukoma na wantu wakwe wawungana wa Mali- 
wongo woliwo awatola awantu wawo wano wakunzilwe mu vingo- 
lolo awawapika ni mbundusi, awafwa, I mfumu-kazi Wayitwi 
pakwivwa ukukalala kwakwe wa ME يلست سا‎ 
nye mbali nu kuvitwa kukulu ayiti wuzye fwandi awantu nye waa 
avili vino wawa, watawa nuluse nanti ankumbu zimwi; fwandi wasi 
awantu wazima awakuwikana nawo uwuchiwuza amuno wakalala. 


11. UWUFUMU WAKWE WAYITWIKA 


Pano Mukoma walasikanga I mfumu-kazi Wayitwika pa wu- 
fumu atasonsile uwipongo lyonga nawe ilyakwe Mpanji lelo aso- 
nta Namulinda nuku mutuma ku Mayenje aya awa a mfumu-kazi 
munsi yawa Ngelezi mu Zambia (Northern Rhodesia), Chino Mu- 
koma walasichizile i mfumu-kazi pa wufumu amulandu wakatina 

‚muno watinanga uku katuchilwa, Welenganianga kuno ndi napa 
uwufumu woo ku monsi uwachipya chane nche pamwi kunkolelo i 
angiza ankatuchila ninsinye ampoke. A chaleka asenda I mfumu- 1 
kazi Namulinda awili wino alasika pa wufumu wansi ya mu Wina- ! 
mwanga munsi yawa Ngelezi mu Zambia (Northern Rhodesia) 
nukuya yikala pa Mayenje. 

Walile pano Namulinda wazyama awatola Mwiche Namungoli 
„e Namayipo awili wino awapyanika awa we Wayitwika wachitiwili. 
Nawe pakulola kuno akaya kakwe aka Mayenje kapalamisya mwa- 
kwe mumpaka nu Mukonde insi yakwe Mukoma, achinta nukuya 
munsi mukasi Iwa pakasi-kasi ninsi ya Winamwanga mu Zambia 
apano aya azenga Ichinamwene chakwe ichipya Muwilichizi, pa 
kaya kakwe Muzengakaya Siwakwi. Nga akikale papo apali pano 
swinya nye achinta nukuya zenga pa Mpekesa. Ukufuma pa Mpe- 
kesa waya wikala mwe Nkambaku ni nkondo yakutalika iyakwe 
wa Maliwongo nawa Ngelezi (World War 1 1914-1918) iyiza, 
iwazanila pakwe Nkambaku nye pa pipi-pipi nu Wilichizi, Ni 
mimb we ya nkondo ichili ikaloleka mwitongwa lyakwe Nkambaku. 


12. WAYITWIKA WASAMILA PA CHISALALA 


Tukwivwa kuno nawe Mwiche Namungoli, Namayipo wisile 
imyaka mivule pa Chinamwene chakwe pe Nkambaku. Mwiche 
nye wee awili wino waleta i mfumu Burton. Nga akikale momo 
mwe Nkambaku apali pano nawe akatuka nu kuya sokola ichina- 
mwene chipya pa Chisalala pa pipi nakaya kakwe Sokama Simfu- 
kwe. Wisile mu Chisalala momo ku myaka mivule nye mpaka ni 
mfwa yasuka yiza yamuzanila mwenemo nye mu Mupundu (De- 
cember) wakwe 1941. l 


Walile pano nawe Mwiche wazyama apali pano awatola Ma- 
liya umwina-senje wakwe Namayipo awili wino awalasika pa wu- 
fumu awa we Wayitwika wachititatu mu Winamwanga. Pano Ma- 
liya wapyana Mwiche mu Mupundu wakwe 1941 atatela akinjile 
mwisano lyakwe Mwiche amuno amuli muno wamulalichizile wa- 
muzisile mu ng'anda mukasi mwiyulu lyakwe. Maliya nawe aya 
azenga akatalamuchila ni yulu kali apali pano nawe ayikala. Nga 
akikale momo mu Chisalala nawe akatuka pano wikalisya mwene- 
mo nukuya sokola ichinamwene chipya pa Chilonga pa pipi 
na Kanzimu pakwe Kalombe Sinkamba wulunga na Kalembwe 
naka mwamba Kalombo lwa kasika. 

Kuntaliko ya wutesi wakwe Maliya kwalolesile inkondo ya 
chitiwili iya wa Ngelezi nawa Maliwongo (World war لل‎ 1938— 
1945). A winamwanga wavule awinjizwa uwusoja awawa a Wasili- 
kali mukwavwa awa Ngelezi ukulwisya wa Maliwongo. Awalu- 
mendo wavule awawa nu longo lwakuzana inchito nukuya munsi 
ntali ndivino ku Kenya, Abisinia, Somaliland, Burma, Madagascar 
naku Durban — Natal ku South Africa. Wanji nawo watichi 
awaya awafika naku Wulaya (England) nye kuno inkondo yatali- 
chizile. 

Pano inkondo yalala mu mwaka wakwe 1945 awasilikani wa- 
mwi wano walinji nu longo pano wafuma mu milimo ya nkondo 
awapwa ivifulo vya nchito awatalika swinya awawomba mu nchito 
zya Wuteko. Wamwi awawa awakapisya wakwe wa motoka wanji 
nawo awawa awakazenga nawo wanji awawomba mu vipatala. 


IMFUMU ZYA MU WINAMWANGA 


Imitantichile yazya mfumu zya mu Winamwanga zino nano- 
mba tuchili tukuzizuka a zyoo:— 


Musyani Mpanji (mwana Chisanga) 
Muwemba Kachinga (mwana Simawe) 
Mweni-nzwalo 
Kachinga Mweni Musangano Mukoma 1 
Mwengu Chipansya Mukoma II 
Longa Ntawandulwa Mukoma 1 
Malinga Ntasimulwa Mukoma IV 
Chambo 
Moto 
Mengo 
pamba WA WAYITWIKA 
Muchinga : i 
Mengo II Namulinda Wayitwika I : : 
Chisanga Namayipo (Mwiche)Wayitwika H 
Musanya Maliya Wayitwika IH 

MA 


Chapanga 

Tambika 

Simawe (munyina Tambika) 
Chisanga (mwana Tambika) 


Chingatenga tukuti kwawa wa Wayitwika wawa watatu uku- 
fuma pano uwufumu woo watalichizile lelo imtumu Mukoma na- 
kalinye walasikanga inkazi zyakwe muvifulo vilekane-lekane. Nga 
ukuti pakwe wano wamanyikwa ku mfumu — kazi wano nawo 
walinji a mfumu we: Mwembe, Ngawo, Ngoza, Nachisitu, Na- 
katumbu nga nu Nchiwa. Chingatenga waa wonsi wisile pa wufu- 
mu — kazi watitwanga izina lya wu Wayitwika ndivino chili kano- 
nzi. 


13. IMFUMU ZYA WIWA 


Walile Musyani wazyama awinansi awasenda Muwemba umu- 
zuna wakwe Muchinga awili wino awatema uwene awa a mfumu. 
Ukuwa Muchinga wino walinji we songo kwakwe Muwemba awati 
atanga awino angapyana pa wufumu woo amuno wakwatizilwe 
kunzi pano Musyani atani awe a mfumu Yitu, Nga lelo Muwemba 
wino wiza wakwatilwa munsi nye yoo ni ngoma nu tupundu vya 
mulilila awili Musole mwenecho wino nu wufumu wuyine awakwe. 
Achaleka awasenda Muwemba awili wino awalasika pa wufumu 
wakwe Musyani. 


A winansi wano wakunzile Muchinga pa kulola woo nawo 
awafulwa awatalika nukufunkula nuku sonjelechezya Muchinga 
wakuti, We, nga umuzuna wako awili wino anga kuteka wewe 
wuli ngati utawa nu wongo. Awe chitazifile "fuma uye kunji akuli 
kuno nawe ukawe we mfumu twandi tukukonke. Molimo Muchi- 
nga weyo nawe amano ayiza mumutwe wakwe atalika ukwelenga- 
nia ivyakuchita. 

Ku wanda wutalile kantu i mfumu Muwemba inena awantu 
wakwe iti walawile ku mulaza mukuwomba. Nga awucha pano 
wali koko ku Mulaza wakuwomba awiwuchila ingoma zyalilila 
mumbalama yakwe Nakonde. Pano Muchinga wasyazile mukaya 
asyala anena awantu wakwe ati kanonzi tuyani tongoloke. Molimo 
awawo. Asenda awonsi nawanachi na wana wonsi awa kumusolo 
wakasika wonsi awamukonka. Nga aweyo ayalamba uluzi Nako- 
nde mumbalama awaya pi tongwa pa Wimba. Nga akikale papo 
walala wazenga wasimpa nu kusimpa wawa a mfumu. Pano Mu- 
chinga wasamalanga na wantu wakwe wivile ni ng'oma nchindame 
iya wusano. Pa kulola woo I mfumu Muwemba ivitwa nkani nye 
ayiti wanjiwila uwusano wane. Achaleka Muwemba weliwe I mfu- 
mu ilapizya Muchinga iti kusi kwezya na wanda wewe Muchinga 
ukwiza lamba uluzi nye loo mbalama zyoo amuno chino wachita 
chisi cholicho chitawa mwisundo walala wawa we mwiwa. Paa 
apali pano fwandi nizina lya “WIWA' lya fumilizile. : 


Walile Muclıinga wasamalila mwe Nakonde mumbalama aya 
azana kweneko iviwanza vinji nizya mfumu zyawo. Waya wazana 
wa Sinkala awakwe Mwen’ Tawa na wakwe Mwen’ Kalunji; waya 
wazana nawa Sinyinza awakwe Mwen’ Chilanga nawakwe Mwen’ 
Chiwutwe, nga waya wazana nawa Simukoko awakwe Mwen’ Nka- 
nsi nawa Siwila awakwe Mwen'nkala nawanji nye kweneko. 


Muchinga weliwe atalinji ni lango ndilino Musyani walinji. 
nalyo pa kwinjila mu Winamwanga. Pano winjila mu Wiwa weni 
alonda awo mvye amaka pakuti wonsi wamanye wati wino nye wee 
kanonzi awili wino wawa a mfumu yakwe wonsi. Nga watalika 
ukuwalwisya nuku wayingania mwalwe-mwalwe, Nga wasongo 
wano walinji nawe wakalole wowo awamukalipila awati We, ala 
uwufumu awawantu. A wantu ndi wawatwala mwalwe-mwalwe 
utawalemile nengo utanga uwapetakanie wakwivwe， Tukwivwa 
kuno nawe nye u Mwen'Chuwi inkazi yakwe imupanda amano 
ayiti We, ndi ukulonda uyikale ichete na wantu wano wiza wazana 
munsi nye yoo, senda, pomela awana wako kwakwe wazya mfumu 

wamwi wano wazana koo apali pano ungazana umutende nu mu- 
chinzi wuzima，Muchinga weyo asi amukani 
achitila ndimuno wamunenezile nye, 


Nga akikale wowo umutende nu muchinzi avyoo wavizana. 
Muchinga weyo wawa a mfumu yakwe wonsi ni mpokoto zyonsi 
nazyo zyasila Lelo chingatenga Muchinga weliwe wasenzile uwu- 
fumu wowo atalinji a mfumu nzima lelo awantu wakwinulu- 
kanga nu wutesi wakwe. Yalinji a mfumu mbipe. Mulandu wa- 
nkwini zya wantu, awinansi awasuka awavwamba inzila yaku mu- 
fumizya pa wufumu, awamukoma. 


14. 1 MFUMU ZINJI ZINO ZYAKONKA PAKWE 
MUCHINGA 


Walile pano Muchinga wakomwa mulandu wankwini zya 1 
wininsi, awatola Chisanga umwanakwe awili wino awalasika pa : 
wufumu wakwe yisi. Pano Chisanga wawa a mfumu achintila نم‎ 
Funka apali pano aya azenga Ichinamwene chakwe. Nga ukuti 
pano nawe wazyama, apali pakutola Saku umwanakwe awili wino 
‘awa a mfumu. Nawe akatuka nukuya zenga pa Chanka. Nga aki- -r= 
kale papo nawe pano wafwa awatola Mukulika munyina Saku awili 
wino awapyanika penepo awa a mfumu. Mukulika nawe nye ati- 
kalisizye pa Chanka nga apali pakukatuka nukuya sokola ichi- 
namwene chipya pakwe Mpumba. Pano Mukulika nawe wazyama, 

Changala umwanakwe awili wino nawe atola amasumo yakwe yisi 

awa a mfumu we liwe, Ukufuma pakwe Changala apakonka Mu- 

i singwa (Muchinga) mwana Changala. Pano Musingwa nawe wa- 

i zyama apakonka Chinungu munyina Musingwa. Chinungu weliwe 

i nawe achinta aya azenga pakwe Vilambo. Nga ukuti pano nawe 

wazyama apali pakutola Sungwe mwana Musingwa weliwe awili 
wino nawe apyana pa chifulo chakwe yisi. Pano Sungwe nawe wa- 
fwa akupyana Nzala umwanakwe awili wino awa a mfumu. Nzala 
nawe akatuka nuku chintila ku Mpangala. 


ام سوب سي ې سم 

Walile pano Nzala wazyama akutema Changala 15 
wino watanji Chisanguka. Nawino nye wee walinji 60. 
chakwe Sungwe. Walile watema pa Wene wawa a mfumu ayita 
izina lya wu Kafwimbi. Walinji awili Kafwimbi wakutalika. Na- 
we pano wawa a mfumu achinta pa Mpangala aya asokola Ichina- 
mwene chakwe ichipya pakwe Kafwimbi. Panye pza apali pano 
nomba pawela Isano lyakwe wa Kafwimbi wonsi wan ` wakupya- 
na. Pano nawe wafwa apali pakutola Mulolwa Mulaiawulwa 
awino awapyanika awa we Kafwimbi II (Wachitiwili). 


Mu manda yakwe Mulandawulwa Kafwimbi II awazungu 
nawo watezile wiza munsi ya Wiwa. I chinamwene chakwe Kafwi- 
mbi nacho achi palamila nkaninye ni Boma lya pa Isoka ni Boma 
lya pa Milongo. Kafwimbi na wazungu wi Boma awatalika ukuwo- 
mbela ponga mukuleta umutende munsi. Nga ukuti kunsilo yakwe 
1938 Mulandawulwa Kafwimbi II nawe afwa. Pano wazyama apali 
pano nawo a Wiwa awalema Aaron Lunda Siyame mwana Chisa- 
nguka, umwizikulu Sungwe, awili wino awapyanika awa we Kafwi- 
mbi 111 (Wachititatu) mu mwaka wakwe 1938 nye. 


Mu manda yakwe Mulolwa Mulandawulwa Kafwimbi 11 kwa- 
lolesile inkondo yakwe wa Maliwongo (Germans) nawa Ngelezi 
(British) 1938 — 1945. A wantu wakwe awavule awinjizwa uwu- 
soja awawa a Wasilikali mukwavwa awa Ngelezi ukulwisya wa Mali- 
wongo. A walumendo wavule a Wiwa awawa nu longo lwa kuzana 
inchito nukuya munsi ntali ndivino ku Kenya, Abbisinia, Somali- 
land, Burma, Madagascar naku Durban — Natal ku South Africa. 
Wanji nawo awaya awafika naku Wulaya nye (England) kuno 
inkondo yatalichizile. 


Pano inkondo yalala mu mwaka wakwe 1945 awasilikali wa- 
mwi wano walinji nu longo pano wafuma mu mulimo wa nkondo 
awapwa ivifulo vya nchito awatalika swinya awawomba mu nchito 
zya Wuteko，Wamwi awawa awakapisya wakwe wa motoka wanji 
nawo awawa awakazenga nawo wanji awawomba muvipatala. 

Walile pano nawe Aaron Lunda Kafwimbi HI wazyama mu 
mwaka wakwe 1978, a Wiwa awalema Yoram Kamyalile awili 
wino awatema uwene awa we Kafwimbi IV (wachitini). 


15. IMBUZA YAKWE NG'ONDO 


Chila mwaka mu Mupundu (December) pano imvula 
yalowoka, a Wiwa watalika ukufumya imbeyu zyawo izya ku- 
tanda mu vyalo vyawo watalika nu kulima, | mfumu Kafwimbi 
iyita inkombe zyakwe zyonsi nawa Mwen’ Kaya kwi Sano lyakwe 
mukuzevya “ICHIZUMBA'. 


Pano wonsi walongana mu Musumba wa mfumu winjila mwi- 
sano lya mfumu kuno wapekinie imbuza, awatola ipala awaswela 
nga awasenda ni ngoma e ng'ondo awatalika ukulizya. 90 
wonsi awonsi awinjila mwisano mukasi nawo awanachi awachina 
wakuliwilila, wakuzinguluka ing'anda ya Mbuza muno muli Ng'o- 
ndo. Akuwa ukuzevya nuku zangamuka kukulu. 


A wala wasongo ni mfumu wali momo mwisano lya mbuza 
(Ng'ondo) awapepa wakulambilizya ku mizimu ya mfumu zyawo 
izyakwe wa Kafwimbi nga naku mizimu yakwe wayisikulu. Mu 
michitile nye yoo wa lambilizyanga awakuzimu alyakuti wanga- 
zana umutende ni mikalile mizima mu mwaka wupya. A wapepa 
imvula kuti iwatonya nengo-nengo ivuzye ivizawalo mu vyalo vya- 
wo nukuti vize viche ichete-chete alyakuti kutiza kuwe ichinku- 
mbili. 1 mfumu Kafwimbi itola imbeyu iwanyampa, ikutanda 
mbali ikuyinong'onia, ikulumbilizya ku mizimu À yakwe" pang wonsi 
wisile wakumu tamba. 


Kwakwe wakalume wano wafika mwizika' lya wulumendo 
nawo yawanga ayili mpindi yino wapangwa isundo’lyenecho’ ilya- 
kuti liwasimpisye pa kwinjila mu wusongo' wa: wonsi "wawo: wa- 
pwe amaka makulu nukusipa konsi ukwa' ‘chorsi Yukunyepa inka- 
nsi pa minso mu mpindi ya matamyo? :Pa3npindEyariChizumba 

kutawanga amakandi ukuzumilizwa ukwinjila mu ng'anda yakwe 
Ng'ondo. Kwawanga ukusolezya kuno nanti awanachi na wana 
watazumilizwanga ukwinjila mwe 64 mu ng'anda ya mbuza. 
Ya wanga ampindi ntele, iyimichile. 


IMFUMU ZYA WIWA 


Imitantichile ya zya mfumu zya Wiwa ukufuma pano Muchi- 
nga wiwizile ing'oma ku muzuna wakwe Muwemba nu kwizafika 
pa mpindi yoo awaa:— 


Muchinga mwana Musyani: I mfumu yakutalika mu Wiwa 
Chisanga mwana Muchinga 

Saku mwana Chisanga 

Mukulika munyina Saku 

Changala mwana Mukulika 

Musingwa mwana Changala 

Chinungu munyina Musingwa 

Sungwe mwana Musingwa 

Nzala mwana Sungwe 


Changala (Chisanguka) Katwimbi 1 
Mulolwa Mulandawulwa Kafwimbi Il. 
Aaron Lunda Siyame Kafwimbi II. 


Yoram Kamyalile Kafwimbi IV, 


16. ٨۸ 


Watatakulu pano walinji wonga munsi nye yoo iya Wina- 
mwanga wawanga muviwanza. Wino wee pa chifumo chakwe ni 


chiwanza chakwe apaponye nawano waa muvifumo vyawo muvi- 
wanza vyawo nawo apaponye. 


Awantu wikalanga ichetenye ukuluta amanda yaa aya kano- 
nzi pano awantu wakuchita mwalwe-mwalwe. Chino chalekanga 
awantu wakwikala ichete-chete akatina, awantu watinanga ivintu. 
Ndivino uwusiwolo weni watawukunzile ukuwa uwuntu-wuntu 
awuli wuno wakunzilwe. Ndiwati weyo Tunga amuntu, choo achi- 
li chino awantu walondanga kali. Nga muviwanza nye momo ndi 
wamanya kuno impindi yimwi yiza, umweni chiwanza nye chocho 
awunganika awachiwanza chakwe mu ng'anda yakwe inkulu, mwe 
Chalu-wakwe. Pano wali momo mu ng'anda mukasi, awasenda 
ameya ya nkoko awazwika awana wonsi awa chiwanza nye cho- 
cho. Nga umweni chiwanza nye chocho atalika awapepa imizimu 
yakwe. Pa kupepa atalika wayisikulu akuwataka amazina muno 
wawela aya afisya napano wapelela./ Pa kupepa akuti, “Mukolele 
wa Siwangoza, mulolane mwensi Tunga mwalinji mwe wakakoma 
wanyama; Tunga namwenye mwalinji mwe wakakonka wavintu, 
mwe wakalima wansima, Kolelani wa Siwangoza mutupe naswe. 
Nakali-nakali kunzi akwak we Musenga nu Mpoli; mulole iwuvi linu 
lyoo nu tukoko twinunye too, muwatupisya impemba wa Siwa- 
ngoza. Mutupe ukulya nu tusokotwa tonsi, mufumye amatenda 
pa musolo witu woo; impamba zyonsi aziluka nu muza, muwatu- 
chinya pa muwili mya! Ngapano umwenecho wachita wonye woo 
awafumizya panzi. | 


Mu mikalile nye yoyo iyakwe watatakulu wawakanga iviwa- 
nza vyawo nkaninye, Ndi wino wati kawapulukuta pamwi wati 
kawe amuntu wavye-wavye nanti apakuti ayi chite ku wuntu, awa- 
mukalipila awati, “We, uwusiwolo wusi woliwo, Chazipila ukwi- 
kala na winaso wawuyo ichete nu muchinzi，Umusalula wawipa, 

kunzi koo chazipila umuntu alanga akuyilola ichete-chete. Yoo 
ayili mikalile mizima.’ Watatakulu walinji nisundo lizima. Umu- 
ntu ndiwawa amusimolo wata mukundanga; Ngalelo umuntu wino 
wakulola amuntu, wakuti utaweni Tunga, mwana Tunga. Woo 
awuli wuntu wuzima, avili vino umuntu muzima akuwanga. Chi- 


tazipa ukuchita ivintu ku matachi. 


17. EKANAMA /MWAWA 


Kali nye kali ndi induwi yiza munsi yazana we chiwelewele 
ukachita mwalwe, amifwile. Nga vyo nye vyoo vyalinji mu wantu. 
Wasongo wanenanga awana wawo nga awana nawo awalanga wa- 
kutina pakwivwa. vino wasongo wakutaka wakuti, Ye, ndi nachita 
choo intaliyiza impusuke ku mpungo yino iliyiza. Imikalile yali- 
nji amizima, iyakutina ivintu. A wantu wamanyile nivya ٨۱ 
Wamanyile kuno nachawuzima nye pali chino chikuletanga uwuwi- 
pe munsi achileka awantu awachula. 


E Kanama pamwi e Mwawa watamutwalanga ku wuwipe 
kutupu pole. Watanji Kanama asenzile umwana ngalelo umwana 
weyo pansizi ayiza aloleka, awela nanti apakuti achitwe chimwi 
chingatenga kupite impindi nkulu pano umwana weyo 
wasowezile nu kusendwa nu muza wino we. Kanama. Mpindi 
zimwi ndi chili umukosi, umwana weyo alala wasowa pamwi awa- 
zana amufwe. Watatakulu watanji wasenzilwe nu muza wino we 
Kanama, e Mwawa. Watatanji wasenzilwe ni chiwa awe. 


ICHIWA CHA MUPAMBA 


Izina lya Chiwa nalyo nye lyalinji penepo. Ndi awantu wa- 
komana awati a chiwa chiwakatuchizile. Watanji pali chimwi chi- 
no chikakatuchila mu wantu a chileta imipamba pa musolo wawo. 


Manda yamwi ndi awantu watisile ichete pa kaya kawo, wata- 
nji pali Chiwa. Ndi pano wakulawula nga wazana wumwi uwawo 
wino wafwile kali awili wino wati wakatuka ichiwa gwinya awili 

wino akuleta impungo ni zya mfwa zyonsi pa musolo, wavwamba- 
nga ing'anga iya kuya zyula ichala cha mufwe nye weyo nga wo- 
che. Walanga pano wazikula ichala nye chocho awaya awapemba 
ichilinkwa chamulilo apali pano awachochela. Ndi umuntu wafwi- 
le kali awapemba amafupa matupu ayali yano awocha. 


INCHENTU 


Ndi umuntu ali nu muchi nga umwanachi nye weyo wawa- 
na-panji (alililyakuti wawa nu wula) pakwiza papa pano wawa mu 
lupanda awati, ‘We, walola, wawafwa: Ndi walinji we nkulungani 
wapitanga na wonsi mwalwe-mwalwe, ulele uwumbule wawafwa.’ 
Umwanachi nye weyo ndi molimo nye walinji ankulungani wapita- 
nga na wonsi mwalwe-mwalwe pano ali pa wukulu we songo nu 
wula, atalika nukuwumbula, Ndi chikupona ichete, ampela aku- 
lolekanga ichamba (alili lyakuti akuloleka umwana). Ukuwa ndi 
chili umukosi, umwanachi nye weyo amifwile. A wantu 6 
watatanji wafwa imfwa-Leza awe lelo watanji wafwa inchentu pa- 
mwi uwukulungani. Avili vino Watatakulu welenganianga nu ku- 
taka pa mfwa ndi yoo. 


۸ wantu wikalanga ichete nye nu muchinzi. Wano waa pa 
musolo wawo apapo nye na wano waa pa musolo wawo nawo 
apapo nye; nu muchinzi apapo. Awantu wachindikananga. Uku- 
fyengana nanti awusiwolo watavilondanga, awantu walinji ichete. 
Nanti akulwa pano awantu walwanga, eta ee, molimo watanji imiti 
ipalamine, isiwula kusingana. Ichiwanza choo ni chiwanza chi- 
wuye apapo nye wakuti pakwe Tunga Eta eee...nu muchinzi apapo. 
Kwawanga uwusimatongwa nu wulongwe nga nuku wikana uwu- 
chiwuza. Vyoo vyonsi vyaletanga umuchinzi. 


Ukuwa ndi umuntu akachita mwalwe-mwalwe, atanga ayize 
apemule chimuwele awe ngalelo ndi amuntu muzima umufuma 
chumi; alisenda ulupe awakwela umwenecho apemule chonsi 
chino akulonda chimuponele. 

18. IVITUMWA 


Kali nye kali awantu wasuwizile mu vya kutuma-tuma na mu 
vya ku panda-panda. Kwawanga ukutuma imvula pamwi impembe. 
Ndi umuntu wumwi watola imilandu pamwi waluvyania ichili 
chonsi pakasi kamwiko wuwuye mpindi zimwi kwalolekanga imi- 
pamba pakasi ka mwiko nye wowoo. A wantu wasuwizile muvya 
kulandula nuku lipwa pa wuwipe wonsi wuno waloleka pa musolo 
wawo. 


Mu michitile yonye yoo tukwivwa kuno wamwi mwi wuvi 
lyawo walowanga wonsi akusowa nuwa kupusuka nanti wenga-we- 
nga. Ndi yisi wafwa na wana nye nawo awawafwa wenga-wenga 
ukusanzya nawanji nye awapa chiwanza nye 0100100. Awantu 
watanji pa chiwanza chocho wawateya ipingo; wawapekesa, ulu- 
pembe aluli luno lwa walya Iwa wamala. 


. Mpindi zimwi ndi imvula yakoma umuntu pamwi ndi yapo- 
nela pa nkoma pamwi pa ng'anda, watatakulu wasuwizile kuno 
kuli chimwi nanti amuwipe wumwi awili wino akuleta vyoo — We 
Chiwa. Mu mpindi ya matamyo ndi yaa wanenanga awa chiwa- 
nza chino chikufwa awati vwambani ivipendo mulole kuno izya 
mfwa zyoo zikufuma. Pano ndi wamanya kuno zikufuma awaya 
awatula umulandu wowo kwakwe wa Similandu wawo nu kula- 
mbilizya wakuti, “Watata twazina tumanyile kuno twawifya mu- 


tatumala mutonone swensi; twazina lekani tulipe umulandu woo.’ - 


Nachawuzimanye ndi kuli ukwivwana awivwananga paponye nga 
ni zyamfwa zyozyo ayili milechele, awikala umutende. 


19. KUNO AWAFWE WAYANGA 
kec He Jead 8 


Izya mfwa zyizanga munsi. Walanga umuntu ndi wafwa 
awantu wamanyanga kuno Tunga asipo, wafwa. Wamanyile kuno 
weyo Tunga kuno waya waya ku mizimu, Ndi yisi wafwile kali 
waya wazana yisi kweneko, waya wazana wayisikulu na wanyina- 
kulu, waya wazana ni mizimu yinji kweneko. 

Kwakwe wano wafwanga kali kwalinji wamwi wano watanji 
Tunga wakatuchila munzoka wanji nawo awati Tunga akatuchizile 
mu chimb wi. Watatakulu pano wachilinji nu wumi awenecho wa- 
manyanga vyoo vyonsi. Watanji Tunga wamilula impundu nga pa 
mpelelechezya yakwe ayize akatuchile mu chimbwi pamwi munzo- 
ka, Nga pansizi pano wakulola ichimbwi nanti anzoka (insato) 
ikupita awati, “Aaa... We Tunga weyo... We Tunga weyo...” Nga 
naku Nsato nye ndi umuntu walema ichimuti wati kayume, awati, 
“Awe wakuma Tunga'. Vyoo avili vino chalinji kali. 


Watatakulu watwalanga ivifimwa vyawo ni nsonje zyawo ku 
Mayulu kuno awafwe wazikwa. Ndi pano wakuya kweneko waya 
wazana Insato palyanye pa nkungwe pamwi pa pipi-pipi ni nku- 
ngwe awati Tunga apansile, akatuchizile mu Nsato. Awatwala 
utuwusu mpaka insato yoyo iyiza ikula. 


IVIMBWI VYA MIZIMU 


Ku mwata wa Vimbwi nakonye awantu wawanga ni suwilo. 
Wasuwilanga kuno awantu wamwi ndipano wafwa wakatuchilanga 
mu Vimbwi ukulingana ni mpundu zino wamwile pano wachilinji 
nu wumi. Nga pansizi pano wakulola ichimbwi chikupita awati, 
“We Tunga weyo. Lvimb wi nye vyoo vyawanga na mazina ndi- 
vino Mpazi pamwi awati choo we Mengo pamwi we Kachinga. 
Awantu wamukaya watanga wakatuke ndivino wakuchitanga ndi- 
pano ichimbwi chiza mukaya chalema umuntu pamwi chalema 
ingombe. Ndi wakatuka waya wachizana walola imiwele nu mu- 
pito wakwe cholicho awati wino Wee We Tunga, mulekani akusu- 
ngula impanga yakwe; mulekani akaya kakwe. 


Tukwivwanga kuno manda yamwi ndi awantu wivwa ichi- 
mbwi chalilila ku lutala kuno wamanya chawela awati nche 
Tunga atusalifile, watukomela inyama. Awantu wamukaya kako 
ndi. wafumila ku lutala nye lolo nga waya wazana inyama awati 

mutaweni We Tunga nye awili wino watuteweta inyama nye yoo, 
Awasenda inyama nye yoyo awaya awankania wonsi awa mukaya, 
wonsi awalya. : 


Ukuwa ndi awamukaya wakachita mwalwe lino ichimbwi 
chocho chikuya wawinga pa nyama. Pano ichimbwi chocho cha- 
kana ukufuma pa nyama, chafulwa, Umwen'Kaya akatuka atalika 
ukupemula. Nga ndi walongola, walongola amaluvyo yawo yonsi 
akuti, “Tata tumanyile kuno twaluvyania, twawifya, twachimwa, 
tukupemula Siwangoza pankolelo yako, tufwile inkumbu， Ichi- 
mb wi chocho achimwimwintuka achiti Immmm. ，. achiwapita. 
Awasyala awatola inyama nye yoyo awasenda awaya awazifya, 
awalya wonsi pa kaya. 


AMALEZA 


I mfumu zyalinji munsi nga zikikale wowo impindi yimwi ndi 
yafichila, azituma Wakayamwite, wa Sikapemba ku Mayulu mu- 
kupepa. Ndivino pa Mwenzo wayanga ku musitu kwe Wala kwe 
Musyani. Kunji konsi wayanga ku Mayulu kuno i mfumu zyazi- 
kwa alyakuti walambilizye imizimu yawo ni yakwe wayisikulu. 


Pa kupepa Sikapemba atalika akutaka imizimu yakwe wazya 


mfumu na wayisikulu nga ataka nu Musyani nye ni zya mfumu : 


zinji zino azimanyile zino zyakonka pakwe Musyani akuti, ‘Mwe, 
wa kuzimu, wa Siwangoza, mutuwile kwakwe Leza umutumbu- 
zi wansi nye yoo iya winamwanga. Watata, mutwavwe wa Siwa- 
1180738. Tukulonda ivyakulya ni vyakusokota vyonsi mutupe wa 
Siwangoza. Vyoo avili vino wachitanga kali pakuzana umutende, 

Watatakulu pakupalamila ku Mayulu pa Masachi wayanga nu 
muchinzi wukulu. Pano wakuya penepo pa Tuvuwa wakuya wa- 
kukoma katichi-katichi wavwezile nu kuvwela, Nawano wakonka- 
nga nye nawonye awuliwonga wayanga nu muchinzi wukulu nkani 
nye. Pano wakuya penepo ungivwa nu kwivwa wakuti, Ehe,... 
Ehe. . .,Ehe twiza Siwangoza twiza utulole Mulali, twiza swe 
waa Siwangoza utulole, 

Pano wafika awikala pansi awaliwilizya Akavuwa, awatola 
utuwusu ni pala awa sansila ku mitwe ya nkungwe, awasenda awa- 
lemba ichifimwa chawo ing'onzi pamwi inkoko awatonyezya uwa- 
zi; awatola umutwe awawusya paponye awati; We Siwangoza, 
tata, na watatakulu na wamayo mwe wakuzimu, nawanji wonsi, 
mukolele wa Siwangoza impemb a yoo ni nzuwi, mulołane mwensi, 
Tunga uyize, uyite Tunga nawako wonsi mwize mulye impemba 
yoo. Wa Siwangoza, ivyakunzi vyonsi mwasile muweni. Tunga, 
mwalinji mwe wakakoma wanyama; Tunga namwenye mwalinji 
mwe wakakonka wa vintu, mwe wakalima wa nsima. Kolelani wa 
Siwangoza mutupe naswe; Nakali-nakali kunzi akwakwe Muse- 
nga nu Mpoli; mulole iwuvi linu lyoo nu tukoko twinunye too, 
mu watupisya impemba wa Siwangoza, Mutupe ukulya nu tuso- 
kotwa tonsi, mufumye amatenda pa musolo witu. Impamba zyo- 
nsi azyiluka nu muza mu watuchinya pa muwili mya. 


Ukuti pano vyonsi vyoo vyasila awatola ichifimwa chawo 
chocho awafundula, awasenda inyama awocha pamwi awatenda 
awalya. Tukwivwa kuno wamwi wasendanga utumikwela twanya- 
ma nye yoyo wakuzwala mu makasa na mu manama. 


WA SIWANGOZA 


Izina lyakwe Siwangoza alizina limwi lino likusula wawoo 
wonsi wano wafwa wano imizimu yawo ingachita chintu chimwi 
pakasi ka wantu. Wawoo wonsi wano walinji na maka ni lumbo 
pano wachilinji munsi nu wulanzi wuzima. Chingatenga wafwa 
lelo imizimu yawo yawa munsi nye moo ikalola nu kumanya imi- 
kalile ni michitile yonsi iya munsi, Wano nakanonzinye kaa wali 
na maka ya kwavwa nu kuchinjilila umuntu wensi mumatamyo. 
Musyani nawenye wakutanji we 51۷318023 Wonsi nye wano 
wafwile kali: Wazya mfumu, watata ni mizimu yakwe watatakulu 
awali wano wakutanji wa Siwangoza. Wano imizimu yawo naka- 
nonzi nye inga chinjilila awantu ku mipamba yawo na kumata- 
myo yano ya ngawaponela, 

Watanji wa Siwangoza mutuwile kwakwe Musyani Umulasi 
wansi nye yoo iya winamwanga mutuwile naku zya mfumu zyo- 
nsi izya mu winamwanga, mutuwile nakwakwe Leza umutumbuzi 
wansi nye yoo. Watatakulu wasuwilanga mwakwe vyoo vyonsi 
alili yakuti wangazana umutende wuzima nga wawakwikala ichete 
nu wulanzi wuzima munsi. 


20. UMWAVI NI MILIMO YAKWE WOLIWO 


Kali nye kali mutwaya tukulu ndi awantu wati awawafwa 
umulaka kuzya ndwala, umweni-kaya afuma, ayuma imbila ati, 
‘Awe, mukaya moo mwawipa musichete muli awalozi. Afumya 
ivipendo wuno amwavi. 


Wonsi awafumila kunzi ya kaya akuli kuno awaya awapemba 


ichilinkwa cha mulilo. Awasenda umwavi awatenda munyungu. 


Wonsi wano wakuti awalozi awawapa umwavi wenga-wenga, waku- 
mwa. Pa kupa umwavi wavwanganga mbali nu kulumbilizya wa- 
kuti, ‘We, Mwavi, nachawuzye nye wee Tunga wino wakuti amu- 
lozi, ndi molimo nye amulozi, nachawuzima nye we mwavi senula, 
senda aminzi uyite ku mvuwu — alili lyakuti kuno ilanzi likuya ku 
kawila ndaka; Lelo awe umuntu nye wee waku muwipizya awowo 
asi amulozi, senula, senda aminzi uyitile ku Nkonde — alili lyaku- 
ti kuno ilanzi likufuma, ku kafuma ndaka. Nachawuzye nye 
umwavi wowo ndi umuntu asi amulozi awusenda aminzi awita lwa 
kapela kuno ilanzi li kufuma. Awantu ndi walola woo awati wa- 
juka umwavi. Ukuwa ndi chili umukosi aminzi yayo yasampu- 
chila kasika kuno ilanzi likaya awati wavimbilwa umwavi, amu- 
lozi. Awamupa umulandu awatalika nu kumuma awa muwinga 
na mukaya. 


Umusango wunji wuno wawomvezyanga mwenemo umwavi 
awakumwa pamwi ukutimpika amakasa mu minzi ya mwavi ama- 
senuke. Ndiwino pano wamwa umwavi nga waluka awati wino 
nye wee asi nu mulandu. Ukuwa ndiwakana ukuluka awati wino 

wee wavimbilwa umwavi, amulozi. Nawenye awamupa umulandu 
awatalika nu kumuma. Ndipano umuntu wamutimpika amakasa 
mu minzi ya mwavi amasenuke nga amakasa yayo yapya, yakuwu- 
luka ichikowa, yafompoka, awati nawenye wee amulozi. Awamu- 
pa umulandu nuku muwinga mukaya awati wamala awantu mu- 
kaya, We, mulozi mukulu, utatulya utumale. 


Watatakulu wasuwilanga kuno imizimu yino yikala mu mwavi 
ayili yino ikulekanga umwavi wamanya vyonsi ivya nkama vino 
vyawa pakasi ka wantu. Watanji umwavi weni wukavwanga ivya 
kusimichila nuku sokolola inkama mfisame yonsi ni viwipe vyonsi 
vino vyawa pakasi ka wantu, Wasuwizile kuno umwavi nye awuli 
wungatula umuntu wensi kwakwe vino wakumuwipizya vino ata- 
chita. 


21. UKWITA ICHITOYI 


Watatakulu pano walinji wonga munsi nye yoo, wasakamala- 
nga nkani nye ndi kwapona ichifwanga ni zya ndwala napano 
imvula yakoma umuntu pamwi ndi yang'anta. Vyonsi ivya pona- 
nga munsi watatakulu welenganianga wakuti vyafuma kwakwe 
Chiwa pamwi ku mizimu yimwi imiwipe，Achaleka wafumyanga 
ichitoyi alili jyakuti waswefye pa wikalo wawo nga 23 
ichete nanti kupunzinkana. 

Kuwanda wuno wasola: nkani-nkani ndi ampindi yino imvula 
yapona, awamukaya wonsi awazimya umulilo mu 11308 30043 zya- 
wo awapyela na mu mang'anda nye. Awatola itoyi ni vikunko 
awawika muvinga nga awawaya ku mpongolo ya kaya. Pano wonsi 
wafika ku mpanga nu twinga twawo utwitoyi ni vikunko awatalika 
swinya ukunyochela mukaya wakusamala mbali wakwimbila. 
Awasya wasumba utwinga twawo pa mpongolo ya kaya wakupu- 
nda wakuti, ‘Wooo, Yanga ni tukumbu lyolyo We Chiwa chamu- 
pamba, we Satana. Tufumile mukaya kitu kaa we chiwa chankota 
uleke swe wenecho tusyale twisile ichete nu mutende 5577 

Pano wakwinjila mukaya patawanga wino angapepela kunsizi 
kuno wafuma wasya wita ivikunko vya mukaya. Wasuwilanga 
kuno umukosi wungaponela wensi wino wapepela kunsizi， Acha- 
kuleka wasundanga umuntu wensi mukaya kuno chisi chakwezya 
kwakwe wensi pano wakwinjila mukaya ukupepela kunsizi kuno 
wafuma. 


Pano winjila mukaya ndi wakusika umulilo walunza awasika- 
nga, pano wapemba umulilo wowo nga wonsi awa mukaya awawa- 
ya wa kupala palyanye nga wakuya wakupemba muzya ng'anda 
zyawo. Ndi apa mpindi ya mvula awa mukaya awawaya wakupala 
umulilo wamvula nukuya pemba muzya 118 31103 zyawo. Nga ndi 
wachita wonye woo awati nomba twinjila mu wumi wupya ni vi- 
wipe vyonsi vyiluka nitoyi ni tukumbu, vyonsi vyasyalila pa mpo- 
ngolo. 


22. IMIKULILE YA WANA 


Awana wonsi wasambilizwanga na wakwasi. Awana wachonsi, 
wakalume, wasambilizwanga nawayisi nawo awana wachanachi, 
wakachi, wasambilizwanga na wanyina. Mu mikalile nye yoyo iya- 
wana, awantu wawakanga umuchinzi. Nanti pano awantu wasu- 
nkana kwalinji umwata wuzima uwamuchinzi. Na wana nye awu- 
liwonga wakonkanga umuchinzi wawakwasi wawo. Chino tuku- 


manya achoo: Ndi kuli awana watatu pamwi wani nga wasunkania . 


umuntu-songo wafika walamuka, walamuka, ndi songo weyo wati, 
Alaa, nga wino nye wee amwanakwe weni? Ndiwati wee we mwa- 
na Tunga; awati molimo nye wino wee watumpa atawa nu muchi- 
nzi, wawa ni chilumba, atamanya nukulamuka nye. Woo amuchi- 
nzi wa monsi wakwe - alili lyakuti amuchinzi wakwe yisi. Chino 
watachila yisi achani? amuno walola imisango ya mwana vyakola- 
na ni misango yakwe yisi. 

Ndi awalumendo wakula wafika mwizika lya 606 
watikalanga wonga lelo wikalanga mu mapembo. Nga mu mape- 
mbo nye momo amuli muno mwikalanga wasongo wonsi. Nga wa- 
songo nye wawo awali wano wasambilizyanga awana watichi, wa- 
kalume imikalile ni miwele mizima nga ni michindichilile yonsi iya 
wuntu yino wensi wazipila ukuko nka. 


Watanji mwe wana Songo we Songo nanti afupile wuli pamwi 
achepe akamuwili leto we songo mwazipila ukumuchindika. So- 
ngo wensi wino akukulizile we So, nawe Songo wensi umwanachi 
we nyoko. Mwazipila ukufumila songo wensi pa chilimba, awuli 
muchinzi. Chisi chakwezya ukuswila amati pano pali songo nanti 
akumwimilila pano ayisile, woo anmusalula. Mwazipila ukufuka- 
ma nuku sokowala pano mukulanda nu songo wensi. Pano muku- 
lya nu songo chisi chakwezya ukupwenga, ukuma inkondwa, amu- 
salula nkani nye. 


VINO AWALUMENDO WAZIPILA UKUTINA 


Kalume wensi wazipila ukutina wamuka wenecho amuno ndi- 
wakulemula nu mukamwenecho amulandu wukulu nkani nye. 
Kali imfumu zya tungulanga wino walemulwa pamwi awamufo- 
lo wola aminso alyakuti ata kumbuchila wamuka-wenecho. Swi- 
nya chisi chakwezya ukwiwa ivintu vyawenecho amuno imfumu 
kali zyaputulanga amakasa pamwi awasenda awavumbika amakasa 
muntukuta ya mulilo. Chisi chakwezya ukukoma umuntu wawe- 
necho amuno lino mwalowa mwensi pa luko lwinu, waletelela So 
nu nyoko, Imfumu kali zya sumbilanga awaluko nye lolo wonsi 
mwilungu lya mulilo. 


Mu mapembo nye momo awalumendo wasambililanga imilimo 
yonsi iya mutwaya ndivino ukulepula amatete, ukuluka imise nu 
kutunga ivitanda, ukuwaza imipini, ukuwandula impasa, amasumo, 
imivwi ni nkala nu kukwika inkundi ni mpasa nga nu kufunda 
inkusa nu tumilimo twa mukaya tonsi. 


38 


ee ent 


qq 


وه مس tiant‏ موه D‏ 


Pano awalumendo wakula wafika mwizika lya wulumendo we- 
necho wali pa pipi nukutwala walinji nisundo ku wakwasi wawo. 
Watanji chitazipa ukwiwa umwana-mukazyana pano utani ufisye 
ulupango kwakwe wayisi usokoloke. Umulumendo wensi wazipila 
ukusokoloka, atwala inkundi nga ndi waya wayiteka lino wawa 
awukoyi nawensi mukaya wamanya wati mwana Tunga ayimazile, 
ali nu wukoyi kwa Situnga. 


AWAKAZYANA WACHISUNGU 


Ku wakazyana nakonye awuliwonga. Ndi wakuti kanonzi 
kaa umukazyana wakula, wawa muchisungu, we mwali, wapwila, 
wasundwanga na wamama wasongo. Pano kachi wakula, wapwila, 
awamusenda awamutwala ku luzi mukuya mupwizya. Mu michi- 
tile nye yoyo iyakupwizya Kachi, awachisongo wawanga nisundo 
lizima. Ndi Kachi wapwila awamufisa ku minso yakwe wasongo 
na kwakwe yisi nye. Mwali wensi atalyanga chilye-lye nanti aku- 
landa awe wavimbilanga wonsi saku wano wakumusunga nawano 
akwizya nawo. Chila manguzi wamwimbililanga nuku muchinila. 
Nga ukuti ku wanda wuno wakumufumya, awawuchesya waka- 
china vye. Ku macha, awapuluka mwe pwi awaya ku luzi muku- 
pwizya Nachisungu. Awakote, wasongo wachikazyana na mwali 
wano wapwila kali, wonsi awayiwika pa mulongo wakusuchilila 
Nachisungu ku luzi. Pano wali ku luzi koko awapuwila muluzi, 
muchiziwa nukusenda Nachisungu wakumuyelusya monsi muno 


wakulondela. Pano wamwali wonsi wakuchena woo pa luzi pakasi 
nawo awakote wonsi awalanga wakutongola pano wisile waliwili- 
zizye akalilo kano wapemvile wakota pa chituntu mulandu wa- 
mpepo. Yoo ayili mpindi yino aya kupelelechezya mukusunda 
Nachisungu mwakwe vyonsi vino wazipila ukutina muwulanzi wa- 
kwe. Awamwizusya vyonsi vino wamunenanga ukufuma pa wa- 
nda wuno wapwizile napano ali mu ng'anda wakumuchinila nga 

navino wazipila ukwikala ukufuma pa wanda nye woo wuno wa- 
kumufumya pano nomba walufuma. Pakumuwezya kukaya awa- 
fuma wa kumukula waku mwimbilila wakuti: 


Mweye wawela ku Walambo, mweye. 
Mweye wawela ku Walambo, mweye, mweye | 
wawela ku Walambo i 


Pamwi awati: Katonya we Ndoli, Katonya we Ndoli we. . 
Katonya we Ndoli, Katonya we Ndoli we. . 


Lunjiawati: Chikwele kwele nkoko ndume 
Chikwele kwele nkoko ndume... 


Pa Chisungu kwalongananga wamama wasongo awavule wano 
walanga pa kufumya Nachisungu awa 100501108. Awanza ichitanda 
panzi pa ng'anda yakwe nyina nga apali pano awamuteka nga awa- 
talika nuku musunda. Awa mupaka amafuta nuku muzwika iche- 
te-chete aloleka umuyembe wumwi. Nga awatalika ukumusunda 

| wakuti, “Lola kanonzi kaa wakula wawa we mwali. Chazipila uku- 

yisunga nkani nkani nye nukuwa mwisundo lizima. Wazipila uku- 
tina wakalume alyakuti ungiza utwalwa intalwa nzima yino yazi- 
pilana; Iya kusema pole ni ya kusepeta tunji mu mpanga pole, 
tukulonda uwinga wize wakuchinile twize tulye nu mwimbula ni 
mbuzi. Tukulonda akapundu wize wasomeke nu muvwi wati na 
kapundu alalalaa, wino wee awa kapundu. :Koo,akuli kukula ku- 
zima. Amuno we mwana ndi wawa mu musango, ,wunji wuno wu- 

， tazipilana ni miwele mizima iya wuntu, apakuti i uyize uyiluke lino 
aminzi yafika na munsingo wawa mwalwe-mwalwe, wononeka, 
wawa we chakulukuwa, wawa we chavy:chavye, 人 “Choo chitazipa, 
chitawa nu muchinzi. Ndi we mwa “nka wivwa yivwichisya. 
Chindika So nu nyoko alyakuti amanda AD a yavule yano Leza 
wakupa munsi，Petekana uwe we mufi chumi. 

ISUNDO LYAKWE MWALI 


Umwana-mukazyana wensi wasundwanga mukuti atazipila 
ukusunkana nu monsi mpaka ayize apomwe uwinga. Mulandu wi- 
sundo nye lyoo awakazyana wonsi walalanga iwumba mwakwe 
wanyinakulu. Awalumendo nawo walalanga wonsi apaliponga mu 
zya ntuli zyawo. Wa nyina wawakazyana wonsi wasakamalanga nu 
kuteza nkani nye pa wana wawo wakachi， Amuno ndi umuka- 
zyana wiza wazanwa ۷11011613 pa mpindi yino 
akupomwa pa winga mulandu wuno wapitanga na wonsi mwalwe- 
mwalwe, chawanga achansoni nkulu ku wakwasi wakwe. Acha- 
leka umukwasi wensi，e nyina wa mukazyana, ndi walola kuno 
umwanakwe asi na kuloleka nengo akumuwwilika, anena wumwi 


e mama wachisongo ukuzula umukazyana nuku musungamila alole 
ndi wononwa na wonsi. Nyina wensi wasakamalanga nkani nye ni 
mizizye ya mwanakwe umukazyana e kachi wensi nuku komelezya 
nyinakulu mukuti alele awachisye umwizikulu-wakwe amusundi- 
sye alyakuti awatina vyonsi vino vitayanana nisundo. Nanti aku- 
lema pi ziko wa mwali wonsi wasolezyanga. Watalemanga chileme- 
leme ndi asi chete ali ku mpepo. Na mwe nyina nye awuliwonga 
watanga wamuzumilizye ukutenda nanti akulema piziko nye. 
Chino wachitilanga woo akatina muno watinanga ukulwala ichi- 
koso chikombezya chino chitapolanga na wanda mpaka imfwa. 
Ukusolezya kwa mwata ndi woo kwalekanga awakazyana awa pe- 
tekana awawa ni miwele mizima iya wuntu. 


23. ITWALA: UWUKOYI 


Pa mpindi yitwala awantu wavwananga nuku wombela ponga. 
Umukwasi wensi walondanga umwanakwe ukwinjila mu ng'anda 
nzima, pa musolo wuzima. Uwusimatongwa walondwanga nkani 
nye amuno muviwanza vimwi wawanga awasondwa, munji namo 
wawanga awalombwa, wanji nawo wawanga awang'o nawo wanji 
wawanga awakata ku milimo, awanzalya. Muviwanza vimwi namo 
walwalanga Sinsa, munji namo walwalanga amambombo，Mula- 

ndu wakwe vyonye vyoo umukwasi wensi ۷31011031188 umwana- 
kwe wensi ukwinjila muchiwanza chino achimanyisizye mu chi- 
wanza chamuchinzi, kuwantu wazima nakwakwe wa Simatongwa. 


INSUMBA 


Pa kusokoloka wavwambanga umuntu musuwilwa swinya uwa 
muchinzi uwakutwala ulupango. Nga awasenda inkundi awazwika 
nuwukasi wutiswe kweneko. Ndipano waya wateka inkundi lino 
wawa awukoyi nu mulumendo lino wawa amukwalima. Imilimo 
yakutalika ansumba, Pakuya ku nsumba kwawanga wasongo, awa- 
lumendo na wakazyana. Ndi awantu wachepa ku nsumba awati 
nche umukwalima (umulumendo) atawa ichete, atakundwa pa 
mwawo wawa nutumisango ponga nawakwasi wakwe nye. Ukuwa 
ndi awa nsumba wavula, chapanga ichimwemwe ni chilumba chi- 
kulu kwakwe wonsi awa mukaya nye kako nakuno wakuya nye. 
Choo chasulanga kuno umukwalima wawa ichete swinya wakundi- 
kwa kwe wonsi mukaya ponga nawakwasi wakwe nye nawo awa- 
kusimichila, achiwanza chizima. 


Insumba wawombanga ku wanda wonga nu hafu. Walanga ndi 
wawomba ndilelo awucha mutondo awaya awanyochezya awati 
waya mukuminyuzya, nukuwela wawelanga zuwa alyakuti wasye 
impindi yakunyochela ku mwawo kuno wafuma. Ivitewetwa pa 
nsumba vyawanga: ankoko nu chilemba ni chimpela nga ni mi- 
sumba yansima inkulu nkani nye wawisile nu mupaza kweneko 
mu viyo nawa ntende ni ndupe kuno wapasile inkula mbenzu nu 
wusu wutiswe. Chayembanga nkani nye. 


UWINGA 


Kwakwe Kalume wensi na kwakwe Kachi wensi, umukwasi 
wensi walondanga uwinga alyakuti wonsi wamanye kuno mwana 
Tunga wawezizye uwinga pa musolo, wapomilwe ichete, atasemile， 
Chawanga achansoni nkulu ku mukwasi wensi ndi Kachi wapempa 


42 


me 


| 
| 


سا يټپ نپ وين 


uwula wa mumasote. Watanji atalinji ni sundo lizima lelo wapita- 
pitanga mwalwe-mwalwe na wonsi nanti apakuti awakwasi wakwe 
wasakamale. Watanji pa musolo wakwe Tunga patawa isundo li- 
zima, amusolo wutipwe, watayichindika. 


Pa wanda wa winga kwalongananga awaluko wavule ndivino 
wayis-muzuna, wanyinasenje, wanyinalume, awanyina nawa vyala 
ni viwuza vivule. Yawanga ampindi ya kwavwana nukufima konsi 
kano umuntu ali nako kano kangavwa pa winga. impango nivi- 
wongwa vino vyalondwanga pa winga avyoo:— 


Ichilengo Ichiwalo 

Ichikalilo A Inkungumazi 
Ichumalwiyi lchilasa-mapampa 
Ichipafi I mpala-wazi 
Ichanamala Ichimba-milembo 
jchipako Impasa-yitongwa 


Impango zinji zino walondanga angombe yakwe nyina- 
mwana ni ngombe ziwili izyakwe yisi-wamwana, 1mpalawazi 
yawanga ang'ombe yino wakomanga wakuti Wemwimbula iya ku- 
teweta awitwa wonsi pa winga. 


UWINGA WINJILA 


kwakwe vino wafimanga: ichipafi, inkungumazi ni chana- 
mala vya pangwa kwakwe nyina-mwana. Ichimba-milembo wapa- 
nga yisi, Ichipako achakwe nyina-senje wino wa pakanga na- 
winga. |mpasa-yitongwa nayo yapangwa kwakwe yisikulu umwe- 
ni-musolo, |chilasa-mapampa nacho chawanga acha wavyala wa- 
kwe nawinga pamwi awazuna wakwe; wensi wino wasamalila, wa- 
ngufyania wafika wasomola isumo nye lyolyoo ku chisakati, we- 
yonye awili mwenecho, 

Uwinga winjilanga akamanguzi, mukazyelelema. Pakwinjizya 
Siwinga nu Nawinga mu ng'anda ya winga winjilanga wafutite 
mbali wakusela, walemine pa viweya pamwi mumutembeleko 
nu nyinasenje pa 11101616. Pa kwinjila awakwimbila wakuti:— 


Tusele chimfutete tulole kalimo 6 
Tusele chimfutete tulole kalimo wambomvye 
Tulole kalimo wambomvye, tulole kalimo wambomrye! 


UKUPINDULA UWINGA 


Pano uwinga winjila kwawanga ukuchina wusiku-wonsi. 
Uwusiku pakasi pamwi ku macha awakatusya Siwinga nu Nawinga 
ukuchina. Chawanga ichimwemwe nkani nye pakulola Siwinga 
nu Nawinga wakuchina wowili. Mpindi zimwi ndipano wakulola 
Siwinga akunyukula insimba awawula nakapundu; awaluse wamwi 
awati awe mupochelani Siwinga watonta. Molimo uwaluse aka- 
tuka ngapano awanena Siwinga awati nomba yikala wawomba 
umulimo wuzima, wachina tata! Nawinga weni asyala muluwungo 
akuyinyukula ni nsimba iwila. 


aaa 


Ukupindula uwinga chawanga achintu chikulu nkani nye mu- 
lutambi lwansi yitu Wonsi walindililanga pa kupindula uwinga 
alyakuti wamanye umusango wuno umonsi wawela mwenemo ndi 
amonsi mwenecho pamwi ndi wechifwamba, wemutungu. Wasi- 
winga wavule watinanga nkani nye pa mpindi nye yoo iya kupi- 
ndula uwinga. Wa Nawinga nawonye awuliwonga watinanga nda- 
chakuti wasunkananga nawonsi wanji nga wasi mu musango wuno 
wasongo wakalondela Nawinga awela mwenemo. l 


Pa mpindi yakupindula uwinga wasolanga, wamama Wanao 
ukulala mupipi kuno Siwinga nu Nawinga. walazile alyakuti ndi 
ukupindula kwasila winjile mwenemo kuti,wapanichisye ku ka- 
mwenda katiswe, kano wapanga Nawinga, ndi kali mu musango 
wuno kalingine ukuwela mwenemo. Pano ndi walolechesya aka- 

mwenda kako, wazana kuno molimo nye vyayanana 11 86 
yansi mu mwata wuno wazumilizwa, awakunda kutaluvile, awati : 
fwandi umukazyana walinji amusuwilwa atapitanga nawonsi mwa- 
lwe-mwalwe; Nawe umulumendo, umukwalima, Siwinga, amonsi 
mwenecho asi we mutungu, lelo apano awonsi wawela. Pa kulola 
woo akuwa na kapundu nawano wali panzi ni miwili isankana ni 
nsimb a iwila. 


Ukuwa wasongo wawo ndi watazanile chimwi ku kamwenda, 
awe achiwipa. Ndi chili ku mwanachi Siwinga wapangwa ichi- 
manyilo chakuti ndi Nawinga asichete, wafotolwa, ufwile ukumu- 
pa ikopala lya chipongololo alili lyakuti Nawinga asichete, wapita- 
nga nawonsi mwalwe-mwalwe. Chawanga achamalanda ni nsoni 
ku chipya chakwe Nawinga. Ndi wazana kuno we Siwinga awili 
wino asichete asi amonsi wakusimichila, we mutungu, napo wa- 
songo watapundililanga. Ndi awawinga wano wali panzi wivwa 
kusi akapundu awamanyanga nye awati Siwinga wapotwa, asi 
amonsi weliwe, we chifwamba. Wa Siwinga wamwi wayinyonga- 
nga ndichawa umwata nye woo. Chawanga achamalanda swinya 
ichansoni kwe wonsi. 


SIWINGA NU NAWINGA WASUNDWA 


Pano ukuchina nu kuzevya kwasila nawantu wonsi watewe- 
twa, wasamba nu kusamba, Siwinga nu Nawinga awafumizwa pa- 
nzi mukusundwa; wawape amasundo mazima aya kwikalila mu 
nganda ichete-chete. Awala wanza ivitala palonde awawika utu- 
limba penepo apali pano awateka Siwinga nu Nawinga. 


Yisi wakwe nawinga awili wino watalikanga ukusunda wano 
wakupomwa, siwinga nu nawinga. Alanda amazwi yakwe yonsi 
yano yawa ku nsingo yakwe yano awana wazipila ukwivwa nu ku- 
konka. Nga pakumalizya vwanga ati, ‘Nomba mwanane wakula, 
wafuma mu makasa yane, nakupa muminwe yakwe tatavyala wee. 
Umu wachisye, awino wawa weso kanonzi, na vyonsi vino naku- 
wombelanga awili weliwe awino wandi awakuwombela. Uzipi- 


| 
| 
| 
| 


45 


LEE -一 -一 -一 


zile ukumwivwila nkaninye ndi ukulonda mu 18231103 yako mwize 
muwe umutende wutupu. Nanti pano mwapokota nye, Etaee， 
avino 118 31103 yawa; apali wawili pale pawe chimwi ni mpokoto 
nye; lelo chisi chakwezya ukusamalila koo. Katichi, katichi nye 
awewe we waa, choo chawipa, chisipa umuchinzi, chikakonona 
inganda. Umwanachi wensi wazipila ukusipa nukuwa nu mwezo 
wuzima nga wakwako akuchindike nu kukusunga ichete. Uwa- 
mwivwila nu kumutontela mwakwe vyonsi, awili katula swinya 
chiwinda wako, 


Kwakwe Yisivyala nako ati, “Nomba mukwalima namanya 
wewe ampela，wasalipa pakunjavwa mumulimo woo, wampochela 
ukusunga konsi. Umwana wee wakwako nakupa nu mwezo wonsi, 
insi nakulonda ivyakwivwa-yivwa awe, Wamuzana ichete, muse- 
nde ichete nukumusunga nengo, awako, Achako wemwenecho 
ukumuwomvya munzila yino ukulondela. Nawenye wawa we 
mwana witu ndivino wakwako nye wee, Tukulonda umuchinzi 
wuzima pa musolo paa pali wasovyala wavule, wazipila nawonye 
ukuwachindika. Wapange umuchinzi wuzima ngapano nawo wa- 
suwile wati fwandi twawa nu tatavyala wakusimichila.’ 


Ala pano yisi wakwe nawinga wamala, wanji wasongo awapa- 
chiwanza nawo nye awakonsya mwenemo awatalika ukuwasunda 
wakuti: “Nawinga nawenye nomba wakula, yichindike, leka utu- 
misango ni mizizye ya chitichi. Mung'anda mwawa utwinji tuno 
umuntu wamano atazipila ukumyansya awataka ivintu chitake- 
take napa wana watichinye. Wasongo wakutanji, “Munjili fumpa 
mino ku wukoyi kusiya awanseko’ wenji utati woo amulumbe wa- 
vye-wavye awe, Ulele usimpisye, vyalala vyakuzana, Yisunjisye mu 
mupito na mumikalile nawantu wonsi amuno amuli muno awantu 
wakakononechela. Nawe tinanga Sovyala nu kumupa akakulya 
impindi yonsi yino walola akungumile amuno angalanga akungu- 
mile 102314 Waka nu nyokovyala, uwamusembela .aminzi nu 
kumutiwila utukuni umukolochi; mwavwange,mutumilimo tonsi 
tuno akukuwantika nato, 1 T E ea 

Napo pano uwinga waya ku mwawo wakwe Siwinga nakonye 
awuli wonga awaya awawasunda impindi yachitiwili. Kumwawo, 
nawe Siwinga awamunena awati, “We, ilelo lyoo winama paa, ka- 
nonzi nawenye wakula nomba wawa ni ng'anda yako nu wakwako, 
umwana wawenecho. Wee nomba wamufumya kwakwe wakasu- 
nga wakwe nomba wewenye wawa wemusunzi wakwe mu masyo 
ya wakwasi wakwe. Leka utumisango tonsi utwachitichi nuku- 
waka wakwako mu ndwala na mumatamyo yakwe yonsi. Chindi- 
ka nyokovyala ponga nu Sovyala ni wuvi lyawo lyonsi. Lemasya 
nomba wakawula indama ni nkambaku achaleka nyepa pa minso 
nomba wawa we chiwinda, vyonsi vyawa pakwe wewe, 


24. AWAKUZIMU NAWA MUNSI 


Awantu wasuwilanga kuno awakuzimu wawa munsinye moo 
swinya wakalola vyonsi vino tukachita. Achaleka Watatakulu wa- 
yanga mu misitu na mumiti mikulu, mu myamba na munduzi 
mukupepa ku mizimu yakwe wayisi na wayisikulu. Swinya wasu- 
wizile kuno imizimu nye yoo yikalanga muvitekwa na muwana 
wawonye. Chino tukumanya achoo tukuzana kuno watatakulu 
wapanga amazina ya mizimu ku vitekwa naku wana wawonye. 
Ndivino ing'ombe zimwi wazitanga amazina ya wantu wakuti 
wee we Mpazi pamwi we Kachinga nanti we Nkambaku pamwi we` 
Namukonda nanti we Namuchimba pamwi awati we Nakapizye. 


Kalinye kali watanji ndipano umuntu ali pawulendo mukuya 
tandala ku twaya tunji kwalinji ivintu vino watinanga. Watanji 
Tunga wanyoka ku wuyo amuno wapinganwa, alili lyakuti wazana 
imipamba pa nzila pakasi. Ndi wazana Chipili alambalile munzila 
nga chipili weyo wakatusya umutwe ngati akulonda amulume, 
awati wapinganwa nyochela muno ufumile. Ndi umuntu weyo 
wasula watwalilila nu wulendo wakwe wapita, molimo nye lino 
ku nkolelo akuyazanwa mu matamyo yamwi aya mupamba ndi- 
vino wakutanji yafwile isinsoche. 

Kali nye kali tukwivwa kuno umuntu-songo wensi wapitanga 
nu muwa kwisumo. Mu myuwa nye momo amuli muno wawika- 
nga utuwambililwa tonsi， Ndipano songo weyo akupita munzila 
nga ichimuti chakowa mwenemo umuwa wowo wasyala wuko- 
wime wukulelemba ku chimuti, songo weyo ayikalanga paponye 
awalindilila ati, ‘We chimuti we achani chino wandemela, wanyo- 
sya? Kanjikale ndole ndi wanzwila.’ Ayikalanga paponye awali- 
ndilila. Mumichitile nye yoo watatakulu wasuwizile mu maka ya 
mizimu yawo. Weni watanji umuzimu wumwi watela wukumute- 
sya pa wulendo wakwe awuli wuno wamulesya ukuya ku nkolelo 
alyakuti achelwe azane vyovyo vyapita. Mpindi zimwi walanga 

î umuntu weyo akulindilila palyanye, ayiwuchila inyama yoo Iwa- 

' pano ayisile nye; pamwi pano akulindilila alolanga inyama ivi- 
mbwi pamwi impumpi ziza zya yikomela pa pipi-pipi ۱138 0 
ayisile. Atola inyama yoo awaya awalya. 

Manda yamwi walanga umuntu weyo akulindilila alola awa- 
pitanzila watunka, wafuma kunsizi kuno afumile. Umuntuye wee 
wayiwikanga pa mulondo nye wowo awapita nawo. Wakutanji ku 
nkolelo wayanga wakuzana imipamba yimwi ndivino ivimbwi 
nanti pamwi awalwani mukuti ndi umuntu weyo walinji wenga 
atanga apusuke ayitule ku matamyo nye yayo. Mwakwe vyoo 
vyonsi watatakulu wasuwilanga mu maka ya mizimu yawo nukuti 
awakuzimu nye awali wano wamu sochezile ukuti awalindilila pa 
lyanye. ` 


Kali nye kali ndipano umuntu akupita munzila nga wivwa 
ileka lya chimuti lyapona watatakulu wene watanji awakuzimu wa- 
kupanzyania wakuti nga weyoo we weweni pamwi amwana-kwe 
weni? Awati lekani tuponie ichilileka cha chimuti nga apepetuke 
tumulole ichinso nga tumumanye. Pano ileka lyapona ku muti 
nga umuntu wapepetuka awati utaweni we Tunga weyo pamwi we 
mwana Tunga. Achaleka impindi yonsi pano umuntu wensi wivwa 
ileka lyamuti lyapona akapepetuka ati ndole chino chapona. 

25. IVIPYA VYA MWAKA: 


Ichisanya 


Umwaka wapawunkinwe muv.pya vini ukulingana namuno 
insi yalolechelanga mu miw ıe yakwe yoliyo. Kwawanga aminji- 
lilo, ichisiku, amasika ni ch sanya. 


Mu mpindi ya chisaiya kwawanga 11115311۷3 wakapandula- 
mpanzi umutwe. Pansi na pyanga wa mililo. Mu mawanga muma- 
1113118 91183 namo mw:vwikanga ukulila kwakwe nramba na twa- 
nyenye tukuvuvutil? mu matwi na 99۹67 


Muchisanya «wantu watawanga r milimo mivuie iyakuwo- 
mba ngalelo yalıaji ampindi yino avwsiumba wa yanga mu mpanga 
mukulunga inyama nu tumfyende, Wasokolany د‎ amasumbo nuku 
panda uwuchi. Paro aminzi yapwa :nunduzi uwa ukwela nuku 
sunjila inst.i nga miku swela, د۸۷30‎ - wav د‎ ayili mpindi yino 
nawo ۷ alizyanga ukusenda intemzie (Ivisak:v) alyakuti vitiza vi- 
nyechr we mi mvula, viwombele, Awakwipa <c. ipipa ni membe ya- 
luzi ” ya rauchele wakulunga munyanyi. Int ve e wochanga ku- 
nsik ya cf sanya pano aminjililo yawa papipi. 


Umw:zi wa chisanya chenecho walinji :: i nza (October) 
mv.upu. Nagalelo ichisanya nye cheni chata! Y aga mukasi ki 


Pucutu (September) nukwiza silila mu mwez, = kasi uwakwe | 


Mwanga (No remb er} pano imvula yalowoka 


AMINJILILO 


Aminjililo yalinji ampindi pano imvula yal 8, 7523 
imvula yalowoka yapona pansi njililiii. . ., ileta ûf نال‎ 557 
vya misango-misango aviloleka munsi ndivino wat zoli, inkozo, 
wachula, wantombolilo, amawuwi 111 1 wa muwa, 
inswa ni nzulamatwi. Inzoka nazyo aziwafuma m azyolonjela 
mulandu wa minzi ya mvula aziwavwamba نل لا‎ : Mu mpi- 
ndi nye yoo kwawanga ivintu vivule ukulingana yuno Leza 


tora 
` 

wavipanjila muwukola wakwe vyolivyo. Vimwi vyawanga ku ma- 
fwa na kwisote, mu minzi na muluza. Vyonsi nye vyoo vya lole- 
kanga mu minjililo matupu mu mpindi zinji vilukanga. Mu mpindi 
ya minjililo awantu awasakamuka, awafumya imbeyu zyawo, awa- 
talika ukutanda nukulima. Awala watanda Katila, awakomela nu 
nchesya nga awakonchezya ukutanda amapya makulu nawatumba 
nu kulima intumba zyakwe chilemba nu kukomela imbalala. 


ICHISIKU 


Ichisiku yalinji ampindi ya mvula pano konsi-konsi kwawa- 
nga imitampansi pansi. Umusili awutonta na mupela amumg'wa- 
ma na mawingo. Azila induzi zyizula inswi azifumila kunzi ku- 
visapa mukuya luka amenza. l 


Mu mpindi ya chisiku kwawanga imilimo mivule, Pano ama- 
lezi yawa umulemvwe awantu awasamila mu mitanda, awaya awi- 
kala mu mpunda mukuwinjila inyama ni nyunyi. E mpombo nu 
Kolwe nu kapoli, inkwale na makanga ni ntozi vyayimvyanga awa- 
limi nkani nye. Akuwa ukupindila nu kwimba wapolowi ni mi- 
mbwe ukuliwizya ivyalo nga nu kusilika inchinji nuku nyepa ama- 
lela mukuchinjilila ivilimwa vyawo. 


Mu chisiku wasimanyika awateya imyono wakulema inswi 
zino zikuya mukuluka amenza nazino zikunyochela kwe nyina. 
Akuwa ukuteya ivikwa vyakwe wa Tunko. Munsi mwawanga 
inzala nkani nye. Awantu wavule wawanga ni chinkumbili mu ma- 
nganda yawo. Awapuzi wayelukanga mwalwe-mwalwe mukuvwa- 
mba kuno wangapulila, wapusuke, wazane ivyakulya, Mumpanga 
awantu walyanga amasuku na mampangwa, imfungo ni nsongwa. 
Ndi wayawa muzaza nu muzimwa aviwa avyakułya vyakulalilila. 
Kali nye kali awantu walyanga uwulombe nga nukuzwa insima 
ya mampangwa. Wa Simanyika awali wano wachulisyanga ku 
nzala muno weni wawakanga ukulema inswi ntupu nanti kulima, 
watawanga ni mpindi yakuwombela, Wasuwizile mukukawunka- 
nia inswi na malezi nu kalundwe ku walimi. 

AMASIKA 


Impindi yamasika yalinji ampindi nzima, Kutawanga umusa- 
nya wamulaka. Umuza wazifile ukulingana nukusansamuka kwa 
muwili. Umuntu wensi ponga ni nyunyi zyalonde vyazevyanga $ 
nkani nye muno avyakulya vivule. | 


Ivyakulya vivule vyachanga mu masika, Wino walinji nimpa : 
ku wawuye m* manda ya chipowe ayili mpindi yino wawezezya- 1 
nga impa zyawo. Umwezi wuno awantu wawezezyanga impa zya- ; 
wo a Mukandi (June) pano awalimi wonsi watalika ukusokotola 
tonsi muvyalo wamwi nawo watalika nu kulonga mu nkoma zya- 
wo. Katila nu nchesya avili vino vyatalikanga ukucha ponga ni 
myungu nawa 11010211 Vyonye vyoo vyapokololanga awantu 
nkani nye ku chipowe. Katila wachanga mu Mukuwe (February) 
nga mwakwe Kolongwe (March) ivyakulya vinji navyo aviwacha na 
wantu awapusuka ku nzala, 


Mu Masika awantu awatalika ukuwela wenga-wenga mutwaya ; 
ukufuma mu mpunda zyawo, ku mitanda kuno walinji. Utwaya | 
atulungula nukulungula pano awantu wavula mu twaya. Awonsi | 
awawa ni milimo yakuluka ivitanda ni mise ya kusinzila amalezi ni | 
nkumba. Awaluka imyono yanswi iyakuchinga pano aminzi mu- | 
nduzi ya chepenkana, Nga awatalika nu kuwaza imipini nukuwa- | 
ndula impasa zya kutemela intemele ku nsilo ya Masika, 


Inchito ya wanachi nayo yawanga aya kusinza amalezi nu 
kwipa chilemba muvyalo. Pano wali mukaya wakupuza, awasuma 
wantende ni viyo vya kulila mwenemo. Awakazyana nawo awawa 
ni nyengwe awatalika ukuwomvya, wakukolania wanyina. Awate- 
nda tonsi tuno wakulonda wakupa nawa kalume mu misakuta 
yawo yino nawo wazenganga amuli muno wakwizizya, 

IMYEZI YAMU CHINAMWANGA 


January 
February 
March 
April 

May 

June 

July 
August 
September 
October 
November 
December 


Umwenye 
Umukuwe 
Kolongwe 
Umukanda 


Umupangwe (Umufingwe) 


Akandi 


Akavunisote 


Akatonya 
Ipukutu 
Penza 
Mwanga 
Umupundu 

26. UKUPYANIKA 


Pano impindi yafichila iya kupyanika, kwawanga Ipumpo. 
Akuwa ukusuta ipala nu kulongana kwa wantu wavule. Awantu 
wawo mbelanga ponga; wino wee aleta utulezi mulupe pamwi mu- 
katende na wino wee nawe aleta akachundu kano wanika wafisi- 
lizya. Awantu wavwananga nu kuwombela ponga nkani nye, Pa 
wanda wakupula amalezi nu kuwombeka napo wamama wasongo 
awalongana mukwavwana alyakuti umulimo wupepuke. Pano ndi 
wasimpula ni pala liza lyapya awantu awalongana ponga alyakuti 
wasole wumwi uwawo apyane pakwe wino wafwa. 


Chawanga mukuti ndi umuntu wafwa wano wasyala kunzi 
awasenda wumwi uwawo uwapaluko lwawo nye lolo awili wino 
awapyanika pa chifulo chocho awawati we Tunga. Ndi wasya 
awana kunzi, na wana nye awamupa awati awanako sunganga. Ndi 
umufwe walinji ni zyampali, awanachi watatu nanti wani, nawo- 
nye awamupa awati wasende ndi ukulonda wonsinye amaka yako. 
Tukwivwa kuno pa viwanza vivule kwalolekanga impokoto nu ku- 
iwa nkaninye. Mpindi zimwi ndi walola kuno wumwi pa kupyana 
ngati akusechela, awantu awakwinuluka wakuti nche pamwi we- 
liwenye wee awili wino wavinile umuwuye wati kansyale 6 
mpyane ni vintu vyakwe vyonsi nsende, Tukwivwa kuno wanji 
nawo watalondanga ukupyana lelo wapatichizwanga awowo. ,Na- 
cho ndi umuntu wafwa asi nawanyina wakusimichila wasendanga 
awavyala awano awapyanika. Ukuwa na wavyala nye ndi wasiko 
lelo wasya awana watupu wano wakuzile, awasenda wenga uwape 
woliwo awiliwino awazwika izina pamwi awili wino asenda ama- 
sumo yakwe yisi, Mpindi zimwi kwalinji ukusenda izina litupu 
alili lino awazwika umuntu awati wino nye wee kanonzi wawa we 
Tunga wapyana umu fwe. 


Pa kupyanika I mfumu chayiwezile. Ndi i mfumu yalwala 
awati amafwa yatonyile pamwi awati imvula ikutonya kwiyulu. 
Watanga wati i mfumu ilwile awe walele watachile munji. Ndi 
i mfumu yapunula pamwi ndi yasyelemuka nga yapona pansi awa- 

ti, ‘Swila Mulali, Swila, yoo ansi yako.” Ndi i mfumu yafwa napo 
awati, ‘Iwingo ۱۷3190137 Watanga wati i mfumu ifwile awe wa- 
lele walandile munji muno awana na walwani watanga wiluke chi- 
mwi. Yoo yalinji amvwango yakuchinjilila i mfumu ku walwani 
alyakuti uwufumu wutakayinganwe. Amuno awana ndi wamanya 
kuno i mfumu ilwile wangawumbula kwe wensi nye naku walwa- 
ninye. Ndi awalwani wamanya kuno imfumu Tunga yalwala wa- 
ngasalapuka nu kuvwamba inzila yakuyipekania ichete-chete alya- 
kuti wakayilwisye. Mulandu wakulwala itanga iwe na maka yaku- 
lwisizya awalwani. 


Pamfwa yakwe wazya mfumu awantu wayingananga nkani- 
nye. Wasongo nawana watichi watinanga 3013۷01106118 Kwawa- 
nga awantu wamfumu wano watanji amavyundu pamwi amavyo- 
ndongo. Yanye yaa ayali yano yayanga munsi mukuya fyeka awa- 
ntu wakwiza lala ni mfumu ponga pano ikuzikwa. Nkani nkani 
walondanga awachipya cha wufumu, amalongwe nawa Sikapemba 
muviwanza vyawo ndivino wa Sichalwe nawa Sichone nawa Sinyi- 
nza nawa Simukanga. Wanji nawo wano walondwanga awa Sinte- 
mbwa nawa Nantembwa nye ponga nawa ntembwa nga nawanachi 
wano watotesile umonsi. Wanye waa awali wano wafimanga ku 
mfumu pamwi ku mizimu yakwe wazya mfumu. Amavyondongo 
nye yaa ayali yano yatumwanga munsi chila mwaka pa mpindi ya 
minjililo pano imvula yalowoka. Amavyondongo nye yaa ndi 
yaya yafyeka awantu wa muviwanza nye momo apali pano awaya 
awafima ku mizimu pa kupepela imvula kuti iwatonya nengo nu- 
kumezya ivizawalo muvyalo ichete, 


Pakufima umuntu-mulawa ukuwa weliwe anzuwi chawanga 
achimwame chimwi-chimwi. Uwuzi wa muntu wakula ukuluta 
uwuzi wachinyamana chonsi icha munsi. Nawo uwazi wa muntu 
wamwama, watunduma ukuchila uwazi wachitekwa ichili chonsi 
ndivino uwazi wankoko ni ng'ombe ni mbuzi. Mulandu wakwe 
chonye choo achaleka pakulema umuntu-mulawa ukuwa anzuwi 

pa kuzika i mfumu chalinji achintu chimwi ichakwiwa nu kupati- 
chizya awowo. Watachitilanga palwenze lelo wongololanga awowo 
wakufisa nkani nye ku minso ya wantu. Achaleka wawomvyanga 
awantu wa mfumu amavyondongo ayali yano ayawomba umulimo 
nye woo. 


UKULOSYA IMFUMU 


Pa mpindi ya mfwa zyakwe wazya mfumu awantu wayinga- 
nanga nkani nye. Wonsi watinanga amavyondongo nu kusochela 
awana wawo alyakuti wa tapita-pita mu musolo nanti ak wizizya ku 
vizule amuno ndi wasunkania amavyondongo lino amilowele wa- 
talilondoloka swinya walala walowa. Awantu wa mfumu pa mpi- 
ndi ya kulosya wasendanga ichisende-sende nu konona ivintu mwa- | 
Iwe-mwalwe nanti kusakamala weni wakuti tukupupala i mfumu. j 
Chonsi chino wazana munzila amisendele: umwana, inkoko, imbu- 
zi na chonsi chino wakunda ukonona, amisendele. Kutawanga | 
wino angalanda kweneko wamwivwe awe wakuti wakufwilizya， 
avipakato wakupupala pa mfumu, wakulosya i mfumu. 


Ing'ombe ni mbuzi wavizwikanga amakoli alyakuti vitalila 
viwapanga ichongo. Inkoko nazyo wazikupichilanga mwakwe wa- 
mpokoso nu kuzwika wa mukolwe ivi konkoli munsingo alyakuti 
watalamula. Mutwaya mwamyalalanga na mya mulandu wantete. 
Awantu wayingananga nkani nye mpaka i mfumu iyize izikwe nga | 
apali pano umuzuku-zuku wize wusile na wonsi mutwaya wasala- 
puke, 


AWANA WA MFUMU NU WUPYANI 


me o m wana 


Pa kupyanika l mfumu kwawanga intazi, mpindi zimwi kwa- 
wanga ukulwa nuku pawulana. Ndi kuli awana wa mfumu watatu 
nanti wani pamwi wasano watamanyanga ati nenenye anemuno 
ndipyana tata pa wufumu awe. Ukusola impyani walinji amu limo 
wakwe wasongo wansi ni nkombe zya mfumu. Watasolanga chi- 
sole-sole lelo walolcchesyanga mu mikalile ya wana wa mfumu 

wenga-na-wenga. Pa kulolechesya pa wana wenga-na-wenga wala- 
nji chingatenga Tunga weyoo we Katote lelo atayine pa wufumu 
amuno wakalala swinya atawa ni chikuku wakala kunsingo, awa- 
vilumba nkani nye atamanya nu muchinzi namuno uwuntu wawela, 
achakulukuwa, mwiwililani. Nawe Tunga wino vyakonkana aku- 
loleka ngati angawa amuntu ngalelo kasyala konga, awalwinso ni 
kumbuchila swinya awikasa-tali wino asilonda kamwi akamupita, 
weni we chiswewelezye nu kusenda wamuka-wenecho chisende- 
sende. Ndi wawa a mfumu awantu wangikalila ku munga wi fwa- 
fwa, wangasowa napa ku mwela aminzi, 


Umulumendo wachititatu nawe Etaee,,, akuloleka amuntu, 
apali pano awantu wazima wawela, awamano ni njelu nzima ni 
chikuku ku wantu nu muchinzi apapo, alawa nu munyambo, amu- 
fuma-chumi, i mfumu ya wantu. Awala wasongo wivwana nga wa- 
zumilizyania apali pakusonta wino nye wee umulumendo awati 
awili wino wandi awe a mfumu. 


Pano inkombe na wasongo wonsi wachili mu ۱١ 3113 mukasi 
wakupanzyania wino wandi alasikwe pa wulumu, amawuniba ya 
wantu wavule ayalanga yakulindilila panzi mukuti wivwe wino 
wandi asontwe, alasikwe pa wufumu wowo. Nga ndi pano inko- 
mbe zya fuma nga zya wumbula zyati Tunga awili wino walasikwa 
pa wufumu wakwe Tunga weliwe wawa we Tunga, akuwa ukuza- 
ngamuka kukulu nu tupundu atuti na lyalyalyaaa, lyalyalyalya,.. 
ni ngoma nazyo aziti ndu ndunduu ngungungunguu,,.. Akuwa 
ukuchina nu kusechela ni chimwemwe chikulu. Awakoma ing'o- 
mbe, awaswela ni pala awantu awazevya wakusechela i mfumu 
mpya. 


27. AWAZUNGU WINJILA MU WINAMWANGA 


Watatakulu pano walinji wonga munsi nye yoo iya winamwa- 
nga wa wanga mu viwanza, Wino wee muchifumo chakwe pa chi- 
wanza chakwe apapo nye nawano waa muvifumo vyawo muviwa- 
nza vyawo nawo apapo nye. 

Tukwivwa kuno walanga wisile wowo awiwuchila 3811 
(Umuzungu) wee wati natunka, nakuno wafumile watamanyile. Pa 
kulola kuno uwuwili wakwe vyapusana nu muwili wawo awatalika 
ukumusamala. Nga lelo ukuti pano wasinga intete zyasila awata- 
lika ukumuchecheta nuku mulolechesya, wakumufindamila mbali 
nukuzunguka kukulu. Awantu watili watanji Achitumbu wanji 
awati amulungulwa amupona-pona. 


Umuzungu wakutalika atalinji ni ntete lelo wasifile nkani 
nye, Ata tinanga umuntu nanti achintu chimwi nanti amuchinzi 
atalinji nawo. Walolanga songo wensi umutifi ngati akana katichi, 
Umuzungu pakulola kuno u mwinamwanga akumutina nawe alala 
wa mwinjilila, wasimpa. Pa kulola ivintu vya kuzunguka awa mwi- 
ta nizina awati wino wee 'AMUZUNGU” wazungunula awantu. 
Pano waleta imbundusi ni mbaluti munsi nga ni vya kuzwala vino f 
walinji navyo awazunguka awalutilizya, Pakulola akupepa fwaka ' 
awati wawa nu mulilo munda nga ichusi chikufuma kwi! Umwi- 
namwanga weni azunguka kutaluvile. Tukwivwa kuno napano 
umuzungu waya ku mpanga ku chimbusu mukunya awalonda wa- 
lole uwusali (anamvi) wakwe vino wawa. Vyonsi vino umuzungu 
wachitanga, vyonsi wazungukanga. 


Pano awazungu wavula munsi walinji patatu, Kwalinji umu- 
zungu wi Boma nu muzungu wa mapepo nga nu muchuluzi wa 
vyuma. Tukwivwa kuno umuzungu wakutalika munsi ya wina- 
mwanga walinji we Joseph Thomson. Wino nye wec watanji awili i 
wino wachilinginie insi pakasi ukutuma kwe Sumbi wakwe Lake 
Nyasa mu mwaka wakwe 1879 nukuyafika kwakwe Lake Tanga- 
nyika kwe Chituta, A wazungu wanji wano nawo wafisile munsi, 
awazungu wawili awawomvi wamwe Mandala wano nawo walo- 
ndanga ivifulo vyakukazizya iviya vyawo mwenemo, Awazungu 
nye waa walinji we Bwana Mcir nu Bwana Stewart, Nawo nye 
awakonka mwikula lyakwe Bwana Joseph Thomson muno wapisile 
ukufuma Lake Nyasa nukuyafika kwakwe Lake Tanganyika. Wa- 

nye waa wazungu awali wano wakonkomesizye kwe Kampani 
wawo kuno achintu chizima swinya ichamano nda chakuti umu- 
sewo wasezilwe ukukomenkania wasumbi wowili. Awalumbilizya 
nkani nye kuno walele wasele umusewo nye woo alyakuti uwuno- 


nsi wukule ni viya na wantu viwapita nanti ntazi. 


UMUSEWO WAKWE STEVENSON ROAD 


kwakwe Lake Tanganyika kwalinji awazungu wamipepele 
ya London Missionary Society nako kwakwe Lake Nyasa kwalinji 
awa chipepelwe chakwe Livingstonia Mission of Scotland. Mu vi- 
fulo nye moo ivyakwe wa sumbi kwalinji uwunonsi nu wuchuluzi 
wukulu. A wazungu wa Minsioni nawo nye walondanga ukusandu- 
lula izwi lyakwe Leza, Ivangeli alili lyakuti awantu wafume ku 
wuwipe wakonke inzila ya Wuleza wawa kwikala ichete nga swinya 
awuliwonga walondanga inzila yinji iya kulesezya uwuchuluzi wa 
Wazya, 


Pakusandulula imilimo nye yoo iya mapepo tukwivwa kuno 
Bwana James Stevenson umuzungu muchindame wumwi wino wa- 
linji amukonsi swinya kaywa mukulu uwakwe wa Livingstonia 
Mission ayipa, afima ni ndalama £4000 izya kwavwilizya mu ku- 
sela umusewo waku komenkania wa sumbi wowili; Lake Tanga- 
nyika nu Lake Nyasa. Chino James Stevenson wa chitizile woo 
mukufima indalama zyo zyo zyonsi amuno walondanga uwuchu- 
luzi wukule pakasi kakwe wa sumbi wowili mukuti awantu ni viya 
viwapita zuwa-zuwa nanti ntazi. Chinji chalinji achakuti welezye 
inzila yinji iyakulesezya mwenemo uwuchuluzi wa Walungwana 
(Arabs) wakakazya wa Wazya wano ichifulo chawo chawezile pa 
Karonga mwe Sumbi wa Nyasa, 


Pano wasela umusewo nye woo awawita Stevenson Road mu 
kwizuka umulimo wukulu wuno Bwana James Stevenson wa wo- 
mvile pa kufima indalama zyonsi pakusela umusewo nye woo, Pa- 
no umusewo nye woo waselwa ivyuma avivula munsi ya winamwa- 

nga ‘a winamwanga wavule awawa nu longo 1۷31123118 7 
Iviy; aviwa fuma ku Karonga kwe Lake Nyasa na vinji navyo avi 
wafuma kwe Chilula mwe Lake Tanganyika. Ichifulo chikulu 
kvikwe Lake Tanganyika chalinji we Chituta pano watani waze- 
د و‎ Mpulungu. Mulandu wakwe chonye choo pano awa Ngelezi 
١ ritish) nawa Maliwongo (Germans) wapakananga insi mu mwa- 
ga wakwe 1890 mumpaka akonka mu pipi nu musewo wakwe 
Stevenson Road. 


1 BOMA LYA KUTALIKA MU WINAMWANGA 


Tukwivwa kuno i Boma lyakutalika mu winamwanga lya 
zenzilwe pa Ikawa (Fife) pakasi kakwe 1893 nu 1901. A kaya 
l nye kaa kawezile mu musewo wakwe Stevenson Road pa pipi 
; nu Tunduma nakaya ka Ntindi lwa kasika. Umuzungu-songo 
Sir. Harry Johnstone atuma Drysdale wino awantu wamubuntuli- 
zile izina jyakwe “Tambalika' ukuya yiyula i Boma pa Ikawa ١ 
(Fife) mu mwaka wakwe 1893 Amukonkom.zya nkani nye 
mukuti ayelezye na maka yonsi kukulesya umi zuku-zuku wa 
nkondo zya wa Wemba nawa Ngoni alesye nawa Maliwongo 
(Germans) wano watungululwanga nu Bwana Wismann ukwi- 
njila munsi nu kuti awalwani watakiyale umusewo wakwe 
Stevenson Road lelo wawomba ichete. Mu mpindi n e yoyo kwa- 
linji izya nkondo mvule munsi izya Walungwana {Avabs) ni nko- 
ndo zya wa Wemba nawa Ngoni. A Walungwana (A, abs) wavwa- 
mbanga awazya wakusenda ku Karonga kwe Lake Nyasa kuno 


kwawezile ichifulo chawo ichikulu. 1 mfumu zya w: Wemba ni 
mfumu zya wa Ngoni zya pitananga mwalwe-mwalw: munsi zi- 
kulwisya inkondo mukuvwamba awazya wakukazya ku Walungwa- 
na. Mumpindi nye yoyo iyiliyonga wa Maliwongo (Ge mans) na- 
wo awati twatunka. Nawonye walondanga ukupoka ins ya Wina- 
mwanga ukuti iwe mu makasa yawo. Nga pakusila kw wungwe 
lino łyawezile mukaya kakulu aka Berlin munsi yawa Maliwongo 


AA سیوس‎ IA Ia سم مس‎ 

mu mwaka wakwe 1884, wa Maliwongo (Germans) nawa Ngc- 
lezi (British) awivwana ponga mu mwaka wakwe 1890 nu kupa- 
kana insi zyoo ziwili — Tanganyika nu Northern Rhodesia, Insi 
yakwe wa Maliwongo iwa we German East Africa (Tanganyika) 
nayo insi yawa Ngelezi iwa we Northern Rhodesia (Zambia), 


AWAZUNGU WIKALA PA IKAWA (FIFE) 


Umulimo wa Muzungu wi Boma wakutalika munsi walinji 
awa kulesya inkondo nu wuzya bakasi ka mitundu，A chakuleka 
awasokola akaya kapya mu musewo wakwe Stevenson Road pa 
Ikawa (Fife) akazengwa pakasi-na-kasi nu Lake Tanganyika nga 
nu Lake Nyasa. Nga wakikale papo pa Ikawa (Fife) akaya kako 
kasuka kakula na wazungu wavula, Mwakwe 1898 awazungu wa- 
kwe Mandala wano walinji na masitolo mavule munsi yonsi, nawo- 
nye awachintila pa | kawa (Fife) apano nawo awazenga isitolo linji 
muno wazana kuno isitolo jyape Musanza ljyawela ukutali napa 
Ikawa, Nga ukuti pakasi kakwe 1899 nu 1901 amasitolo pa Ikawa 
ayavula ukulutilizya na wazungu nawonye awonjelezya, Ikawa 
(Fife) akawa akaya kakulu na wazungu wano wasamizile 0 
we: 


H. Forbes: Umuzungu-songo (Natire Commissioner) 

Charles Mckinnon: Umuzungu wamilandu (Magistrate) 

S. MacDonald: Inkonkani yakwe bwana Forbes (Assistant 
Native Commissioner) 

R. Rothwell: Umuzungu wakwe Lamya (Telegraphist) 

D. Ross: Umuzungu wa masitolo (Businessman) 


Waa wonsi awali wano walinji awamuzungu wakutalika ukwi- 
kala pa Ikawa (Fife) nga apakonka ‘Bobo’ Young nu Drysdale 
wano wayile awiyula i Boma lya Kanyala ni Boma lyapa Milongo. 
Wanji wano wakonsile penepo we: Bwana Jones, George Stokes, 
B.N. Goddard, G.H. Morton, Wiliams, Boyd Cunningham, Ge- 
neral Northey nga nu bwana Goodall, 

28. INKONDO YA WAZUNGU MU WINAMWANGA 


Mwakwe 1911 insi yakwe North Eastern Rhodesia nu North 
Western Rhodesia nga nu B.S.A. Company awasanzya ponga iwa 
we Northern Rhodesia (Zambia) iwa ansi yonga. Nga awachinsya 
i ofesi Iya pa Ikawa (Fife) awatwala ku Mbala nga achiwa achipu- 
tulwa chakwe Tanganyika District (Province) ukulingana ndi 
muno witilanga ichiputulwa chonsi mwakwe mumpaka wakwe 


German East Africa (Tanganyika), Nga ukuti mwakwe 1914 wa 
Maliwongo (Germans) awinjila pa Ikawa (Fife) nukusya wonona 
akaya mwalwe-mwalwe. Umuzungu-songo Bwana Jones nu Kala- 
like wakwe-songo Allan Chelemu awasamazizya iviya vyi Boma 
kwe Kantongo. Nga wakatundumizye papo pakwe Kantongo, 
mwakwe 1915 awivwa wakuti wa Maliwongo wawo wakwiza. 
Nga nawo awawo awalupita swinya nye nukuya lamba uluzi Ka- 
lungu mumbalama nga awaya awazenga pe Chinungu. 


Mu mpindi iyili yonga nawe General Northey wino wizile 
pa Ikawa (Fife) mukulwisya wa Maliwongo alambila mbalama ' 
zyozyoo munzi yakwe wa Maliwongo mu German East Africa 
(Tanganyika) nivita vyakwe. A wa timbilichizya wa Maliwongo 
woliwo munsi yawo mpaka aya awafisya ku myamba yakwe So- 
ngwe munsi mukasikasi iyakwe wa Maliwongo. 


Walile pano General Northey wa winjila wa Maliwongo munsi 
yawo nawe Bwana George Stokes apyana pa chifulo chakwe 
Bwana Jones weliwe awili wino awa we Muzungu-songo pa Ikawa 
(Fife). Pakulola uwononi wuno wa Maliwongo wasile wachita, 
weliwe Bwana Stokes ni nkonani yakwe Bwana G.H. Morton 
awatalika ukuzenga akaya ni ng'anda zya mazengo akasuka akaya 
kako akawa akaya kazima akayemba nu ku yemba. 


Mu mpindi yino Bwana Stokes wazenganga akaya ka Ikawa ni ; 
nganda zya mazengo 1916 - 1918 i Boma lya Chinungu lyatezile | 
lya simpa. Chatezile chawa achifulo chakupuzila penepo nukupa 

ivyanzo vya nkondo ni vyakulya ku Wasilikani wa nkondo. Dr. 
James Alexander Chisholm (Chizimu) nawe nye watezile wasa- 
mala waluma pa Mwenzo ni chipatala chakwe wachintila pa Chi- 
nungu muk wavwa awalwale ni mpondo zya nkondo. Nga wakikale 
wowo tukwivwa kuno Bwana Jones umuzungusongo akatuka nu- 
kuya ku South Africa mukulolana nawa Sing'anga. Nga Bwana 
Williams awili wino atola ichifulo chakwe weliwe nye awa we Mu- 
zungu-songo pa Chinungu. 


Mu mwaka wakwe 1918 Bwana Von Letto songo wakwe wa 
Maliwongo (Germans) wino watezile wasamalila ku Luangwa naku 
Mozambiki pano wasya wonona akaya kapa Ikawa (Fife) ni vintu 
vivule munsi ya winamwanga aya anyoka imfwilimbi. Swinya nye 
alungama pa Ikawa nukufika jikocha ama ng anda ya mazengo 
yano Bwana George Stokes watezile wazenga nu konona vyonsi 
vino vyatezile vyasyala. A weyo alungama lwa ku Kasama atola 
inzila yakwe, Chozi na Kayambi. Pano wachila Kasama akonona 
vyonsi vino wazana munzila yakwe, nga ukuti pano wafika pa Mi- 
lima ayivwa wakuli imkondo yalala ku mwawo apali pano nawe 
achimba, ayipa ku wa Ngelezi. Watezile walizya awantu akalanda 
awasowa napa kufutila napa kumwela aminzi. Pano wachimba 
apali pano nu mutende awuloleka munsi ni nkondo zyonsi izya 
wa Wemba nizya wa Ngoni nizya Walungwana azilala zyasila. 


1 BOMA LYA CHINTILA PA ISOKA 


Pano inkondo yalala mwakwe 1918 i boma lya Ikawa (Fife) 
lyatezile lyawongoloka nkani nye nga lelo lya womvile ku myaka 
mitichi. Mu mpindi ya nkondo awiyula umusewo wukulu uwakwe 
Great North Road ukufuma munjanji pa Kapiri-Mposhi mpaka pa 
Ikawa. Umulimo wa musewo nye woo walinji awakuti awasilikani 
ni viya vya nkondo viwapita zuwa-zuwa nanti ntazi mukulwisya 
wa Maliwongo. Umulimo wunji walinji awakufisya ilayano lino 
Bwana John Cecil Rhodes wasile walayilizya wati nkulonda umu- 

sewo wukaselwe ukuftuma Cape Town mpaka ukuyafika Cairo 
(Cape to Cairo) asya ni mpiya mvulc izya kwavwilizya mu mulimo 
nye woo. Pano inkondo yawa pa pipi nu kusila nu musewo 6 
woo Cape to Cairo awutela walika pa Ikawa (Fife). 


Uwuzi wa musewo wakwe Stevenson Road pakusila kwa nko- 
ndo nawo nye awutela wachepa na wantu wavule awaleka ukuya 
ku Karonga nakwe Chituta kwe Lake Tanganyika awatalika uku- 
womvya umusewo wupya uwakwe Great North Road, Pakusila 
kwa nkondo nawo awa Ngelezi (British) awapoka German Last 
Alrica (Tanganyika) woliwo awateka iwa ansi yawo. Awazana 
kuno umulimo wa Ikawa (Fife) nomba wasila achaleka i Boma lya 
zipila ukuchintila mukasi kansi lifume mwakwe mu mpaka. 


Pakutalika kakwe 1921 Bwana S.P. Lloyd inkonkani yakwe 
Bwana George Stokes achintila pa fsoka ukufuma pa Ikawa nu 
kutalika umusokolo wupya. Nga ukuti kunsilo yakwe 1921 pano 
Lloyd wazenga ama nganda apali pano nawe George Stokes asya 
Ikawa nu kusamila pa Isoka awa we Muzungu-songo wakutalika pa 
Isoka (Native Commissioner). Pakutalika witanga umusokolo wa- 
kuti ‘NEW FIFE nga nalyo Ikawa awati ‘OLD FIFE’, Pansizi 
waleka ukuti New Fife wawat ‘KASOKA’. Nga wakikale wowo 
izina lyakwe “Kasoka' nalyo lyafwa wakwita ichifulo chipya 
“ISOKA' mpaka na kuwanda wilelo lyoo. 


29. AKAYA KA MWENZO KAZENGWA 


A wazungu wanji wano wizile mu Winamwanga mu manda ya 
kutalika a Mulasi Alexander Dewar (Juwala). Wenye wee wafichi- 
lizile ku Kondowe ku Livingstonia Mission ku Nyasaland ( Malawi) 
pano wafuma ku Scotland swinya a Musikochi nye ni nkonko. 
Nga akikale ku Kondowe koko tukwivwa kuno nawo wa Mission 
wakoko apali pakumutuma mukwiza yiyula ichifulo chipya pa 
Mwenzo mu mwaka wakwe 1893. 

دود و مونټه mowie‏ 


Nga ukuti mwakwe 1895 a kaya ka Mwenzo akazengwa achi- 
wa achifulo chikulu awazenga ni chipatala chakupozezya awalwale 
nuku sambilizya awantu ivangeli lya wuleza awiyula ni nsukulu 
alyakuti awantu wasambilile wayiwazizya amabuku na makalata 
awenecho wonga. 


Pakutalika u Mulasi Juwala walinji wenga nu muchi nga ukuti 
pansizi apali pano nawe Dr. James Alexander Chisholm (CHIZE 
MU) afika nawe nu muchi mu mwaka wakwe 1900, Wisile wowili 
na wachi ichete akazima ndiwuli nukuwombela ponga. Nga ukuti 
mu mwaka wakwe 190] u Mulasi Juwala apali pakukatuka nuku- 
nyochela ku mwawo pansilo ya musinzo wakwe uwa myaka yisano 
yino wisile pa Mwenzo. 


A wazungu wawuye awi Boma watakunzile u Mulasi Juwala 
amuno watanji akuyipa uwukapanzya akuvulungania imilimo yi 
Boma. U mulasi nye wee wakunzile awantu watifi nkani nye 
nukuti awiyule aminso wamanye inzila ya Wuleza ni nzila nzima 
iya mikalile mizima. Mulandu wakwe chonye choo mwakwe 1896 
awazungu wi Boma awa pa Ikawa (Fife) awapatichizya awantu 
wapa 116105913 ukuti wakasende iviya vya Boma. Pano awantu 
wakana Muzungu-songo uwapa Ikawa (Fife) atuma awasilikali 
wakwe ni mbundusi awaya awasya wakoma nu muntu wenga awa- 
sampa ni mbuzi zya wina llendela. Pakwivwa vyoo u Mulasi Ju- 
wala afulwa nkani nye awalichila nu muzungu-songo pa 2 
mukuti watiza welezye swinya ukuchuzya awantu mu musango 
ndi woo nukuti chaziplla walele wawezezye awantu imbuzi zyawo 
zino wasendezile ku maka nga walipile nu yisi wa mulumendo 
wino awasilikani wasile wakoma. Awi Boma lya pa Ikawa pakwi- 
ywa wowo awavitwa nkani nye. 


Mulandu wa lukundo luno Juwala walinji nalo pa wantu wa- 
tifi, asenda awalumendo wawili — Benjamin S. Sikombe nu David 
Y. Sichone apita nawo ku mwawo ku Scotland. Pano wali koko 
awapilula na mabuku awatwala mu chinamwanga. 

Dr. James Alexander Chisholm (Chizimu) pano 246 
wenga pa Mwenzo nawe akundikwa nkani nye na winansi wonsi. 
Ujulumbi lwakwe alusata insi yonsi iya Winamwanga. Nga atalika 
nukuwalika amabuku mu chinamwanga apilula nu Baibolo (ltesta- 
mento Lipya) atwala mu chinamwanga. Awalika nutu mabuku 
tuvule mululimi Iwa chinamwanga. Asambilizya awantu wavule, 
ayiyula nama Sukulu mavule muviputulwa vyonsi ukuzinguluka 
Mwenzo. A winamwanga wavule awasambilila ichete nye wamwi 
awawa awasambilizya wawawuye. 

Mu manda yakwe Chizimu imilimo yawa Minsioni isata monsi. 
A wansukulu wano wachenjezile wafika wamala amakalasi yonsi 
aya pansi awawatuma ku Kondowe ku Livingstonia mukusambilila 
amasambililo yapa pela mu makalasi makulu. Akuwa awasambili- 
zya wa maka na wakawizya wi Vangeli nawa Klistu awanyama insi 
yonsi. A chaleka pa mfwa yakwe mu mwaka wakwe 1936 walosi- 
zwe na winamwanga wonsi ninsi nu wukulu, A wantu wasyala wa- 
kamwizucila ku milimo mizima yino wasile wawomba nga naku 
mazwi nye yano wakunzile ukuwomvya impindi-ni-mpindi akuti; 
Mutazinya ulukozyo’ 'Mukula mwivwa Musunswe wasaka- 
sya amuti ichimbwi chocho chiza amuwasamala “Chindika- 
nji Muleza Wakuzimu’, 


AWAZUNGU WANJI MU WINAMWANGA 


۸ wazungu wanji wano wizile munsi we: Bwana 8.N. God- 
dard nu Bwana Forsyth (Fosisi) Mwakwe 1903 Bwana Goddard 
azenga pa Chunga wulunga nu luzi Kalungu. Nga akikale papo 
watalika walima wateka ni ngombe mvule zimwi. A wili muzungu 
wino walondozile wapunda (Ndokwe) munsi ya winamwanga. 
Pakutalika Wapunda walinji watichi nye nga ukuti pansizi awa- 
nyama mwalwe nye. Bwana Goddard walinji we Fundi mwizule, 
Weni wakomanga inyama ni chisasi chonga-na-chonga. Walinji we 
Fundi mwenecho. Wakomanga inyama ni vimbwi ni nzovu ukuluta 
wa fundi wonsi. Nga ukuti mu Mupundu wakwe 1908 pamo wapika 

inzovu nayo imulema, imulyatila pansi imukoma na papo nye. Wanga 
Nga apali pano umunyina Bwana F.E, Goddard afuma ku Wulaya a 
(England) mwakwe 1909 ayiza mukusunga ichifulo cha pa Chu- Siwale 
nga. ' Andre 
Wa , Sichin 

Pakufalika 3wana B.N. Goddard wazenzile isitolo Iyakwe pa 
Ntindi papipi napa Ikawa mu mwaka wakwe 1904, Mwe 1907 ۱ 
asya wiyala isitolo lyolyo asyala ni Famu litupu pa Chunga. Namo E 

mwakwe 1905 Bwana Forsyth (Fosisi) achinta afuma pa Ikawa 
aya azenga pa Kantenshya atalika umulimo wakusunga ing'ombe Uwusi 
azisuka nazyo azinyama nkani nye, Mu mpindi nye yoyo iyiliyo- Umup 
nga nalyo Ikomba lyatezile lyawa achifulo chikulu pano wasunji- Fwaka 
langa ing'ombe zya Wuteko {Government Ranch), inkoki 
E E e 

UKUKOMENKANIA IVIFULO VIKULU 

Mukuputunkania impanga nu kusunkania ivifulo vikulu vyo- 

nsi vino awi Boma watezile wazenga awasela imisewo yisano: 
- ; chelel 

A kuwa umusewo wakufuma pa Ikawa mwakwe Stevenson Road 
ukuya ku Milongo. Umusewo nye woo watalisilwe mu 1897 
nu kusila mwakwe 1898. Milongo walinji we Sub-Boma wakwe : وو‎ 
Ikawa (Fife) 24 kilometres ukufuma pa 15013. Umusewo 1 KA 
wafumile pa Ikawa mwakwe 1899 nukufika ku Kasama mwakwe ü : 
1901. Umusewo nye woo walinji ni ntampwe 192 ukufuma pi A 
sitolo lyakwe Mandala. Wunji nawo wafumile pa Ikawa ukuya ku ngwa 
Chinsali mwakwe 1909 awulamba uluzi Kalungu pa Chunga. Yinji munsi 
yino tukusanzya kweneko we Great North Road ukufuma munja- na zii 
nji nukufika Ikawa nga nu Stevenson Road ukufuma Lake Nyasa wonsi 
nukuya kwe Lake Tanganyika. wantu 
Pano inkondo yakwe wa Maliwongo nawa Ngelezi yalala nga uwawa 
ni nkondo zya Walungwana izya kukazya awazya nazyo zyasila, nonzi 
awinansi wonsi awasechela. Pa kulola kuno amasitolo yonsi munsi tuluja 
yalinji mu makasa yawa zungu watupu, nawo a winamwanga wano nanti 
walondanga utwa kukazya-kazya awawa zumilizya kuti nawo nye amuzi 

wangakazyva tune wakulonda. A chaleka awa chuluzi wakutalika 
munsi ya Wina Iwanta ukuwa na masitolo yawo we: Aaron 
Siwale, Edward Sikombe, Noah Sinyangwe, Adam Simumba, 
Andrew Sichula, Sam Siyame, Philipu Simutanda nu Thomas 
Sichima ta. 


Mu mpindi nye yoyo iyili yonga mwakwe 1920 imitengo ya- 
vintu ya chefile nkani nye: 一 


Uwusu ikopala lyonga pa kambale (per Ib) 1 ngwec 
Umupunga (Rice) Ikopala lyonga pa kambale (per Ib) 1 ngwee 
Fwaka imandwa Susu pa mandwa yonga 5 ngwee 
inkoko Shilini pa nkoko 3—4 10 ngwee 
A menza Shilini ku menza 30—40 10 ngwee 
lvitanda Shilini ku mapande yawii 10 ngwee 


A malipilo na yonye ya chefile nkani nye. A wawomvf wa- 
folanga impiya zitatu pa mwezi nawo wakasenda wa viya wa po- 
chelelanga impiya zitatu (3 Shilinsi) ukulingana ni ntampwe 
umwanda na makumi mutanda (/60 km) yino umuntu wapita pa 
kusenda ichiviya pa wulendo pano Muzungu akutandalila utwaya 
akuya mukusonchezya nu kulola 0۷۱05313 


30. TUSALIFYE E LEZA KU NKUMBU ZYAKWE 


Mukukuwantika kukulu ukwakulwisya pa kuzana uwuntu- 
ngwa witu woo, twasuka twachimvya vyonsi iviwipe vino vyalinji 
munsi, Inkondo zya wa Wemba nizya wa Ngoni nizya Walungwa- 
na zino zyawanga munsi zyonsi zyatalalikwa. Nga nu wuluku 
wonsi uwa Wazungu uwakuyilola kuno woliwonye wonga awali 
wantu wenecho umuntu mutifi pole nkandi ukuwa amuwomvi 
wawo ampela nako kwasila, Umuntu wensi ku manda yaa aya ka- 
۵1127 akuyilola amuntu. Kanonzi kutawa umutundu nanti akapa- 
tulula nanti akuti weyo Tunga amu Ngoni pamwi amu Wemba 
nanti akuti nawe wee we Kachokwe pamwi ukuti nawe 0. 
amuzungu lelo wensi pano ayisile Iwapalwakwe akuyilola amuntu. 

Inkondo 7۷731818 nu wuzya nawo wasila. Umwana-muntu wati 
nomba amayendele muno Zambia. We Zambia witu swinya we 
Zambia wakwe wensi. 


ULWIMBO LWANSI YA ZAMBIA MU CHINAMWANGA 


١. Tulumbule Zambia twimbile,‏ ا| 
Tuwombele ponga twivwane,‏ 
Twalwisya twachimvy’ iviwipe,‏ 
Twazan' uwuntungwa, swensi apaliponga.‏ 


A ٩۹ 
2, Swensinye swe wan li NYA SAS 
۱ ٢ ? 
3 ， 5 
Tuwapit' umutende swensi, 
Swe اي‎ tuwe 6 ۳ 5 
Mwe liwu¥# lyonsi lya NO 
نيا‎ pong umutende, | 0 Y 
Lumb ulanji, Leza witu, 
Apepe insi, Zambia, Zambia Zambia, 
Swe Wanangwa mu ndembela yansi yitu, 


Swewapepwa wa Mtu 
? 
` TARA 
As نه‎ z 
3. 
۸ دا د دا‎ 
Swe Wanangwa 1 we 
Lumbulanji Zambia, swensi apaliponga. 

